Energetska zajednica poziva Srbiju da usvoji izmene zakona o merama podrške za obnovljive izvore energije i postupak javnog nadmetanja\nEnergetska zajednica pozvala je Srbiju da usvoji set izmena Zakona o energetici koji uređuju podršku države za obnovljive izvore energije sa ciljem da Srbija usaglasi pravni okvir sa zakonodavstvom Evropske unije. Među predloženim izmenama izdvajaju se uvođenje postupka javnog nadmetanja koji za cilj ima da utvrdi ko će biti korisnik podrške, ukidanje statusa privremenog povlašćenog proizvođača električne energije, balansnu odgovornost i uvođenje operatora za energiju iz obnovljivih izvora.\nDirektor Energetske zajednice Janez Kopač obavestio je u pismu predstavnike Odbora za ekonomiju, regionalni razvoj, trgovinu, turizam i energetiku Narodne skupštine Republike Srbije o narednim koracima koje Srbija, kao članica Energetske zajednice, treba da napravi u cilju usaglašavanja pravnog okvira sa zakonima Evropske unije, konkretno Direktive o obnovljivim izvorima energije 2009/28/EC i Smernicama za državnu pomoć za zaštitu životne sredine i energetiku za period 2014-2020 koje je objavila Evropska komisija.\nU dokumentu koji je Kopač uputio srpskim parlamentarcima, navodi se da Zakon o energetici, koji je usvojen u decembru 2014. godine, nije u potpunosti usaglašen sa EU regulativom i novim modelom šema za subvencionisanje obnovljivih izvora energije.\nEnergetska zajednica pripremila je set amandmana na Zakon o energetici u skladu sa Smernicama za državnu pomoć za zaštitu životne sredine i energetike za period 2014-2020. sa instrukcijama koje bi Srbija trebalo da usvoji što pre.\nSličan radni dokument sa predlogom seta amandmana pripremljen je i za druge zemlje članice Energetske zajednice. Kopač je pozvao Srbiju da preuzme vođstvo u promociju novih modela podrške za obnovljie izvore.\nPrelazni period do kraja 2018.\nSekretarijat Energetske zajednice je odobrio zemljama članicama prelazni period do kraja 2018. godine za prelazak sa sadašnjem sistema podrške obnovljivim izvorima energije ka sistemu koji će više biti zasnovan na tržišnim principima, rekao je Kopač za portal Balkan Green Energy News.\nPrelazni period je odobren zbog kasnije primene Direktive o obnovljivim izvorima energije u zemljama članicama Energetske zajednice a kako bi se izbegla nagla promena koja bi mogla da se negativno odrazi na investicionu klimu, rekao je oni dodao da to neće uticati na postojeće ugovore.\nUkidanje statusa privremenog povlašćenog proizvođača električne energije\nPredloženi amandmani na Zakon o energetici ukidaju status privremenog povlašćenog proizvođača električne energije. Umesto važeće šeme podsticajnih mera zasnovanih na fid-in tarifama, predložen je koncept sticanja statusa povlašćenog proizvođača u konkurentnom postupku davanja ponuda, u kome se najpovoljnijem ponuđaču dodeljuje pravo na podsticajne mere, i koji zaključuje ugovor o razlici u ceni sa operatorom za energiju iz obnovljivih izvora.\nPostupak javnog nadmetanja za sve proizvođače energije iz obnovljivih izvora\nU skladu sa predlogom izmena, korisnici prava na podsticajne mere, u skladu sa ugovorom o razlici u ceni i najvišim iznosom podsticajnih mera, biće utvrđeni u postupku javnog nadmetanja, otvorenom za sve proizvođače energije iz obnovljivih izvora, i na osnovu jasnih, transparentnih i nediskriminatornih kriterijuma. Predloženo rešenje dalje definiše situacije u kojima se postupak davanja ponuda smatra neuspešnim: u slučaju da samo jedan projekat (elektrana) ili veoma ograničen broj projekata (elektrana) ispunjava uslove; ako bi se nakon sprovođenja postupka javnog nadmetanja dodelile podsticajne mere višeg iznosa; i/ili ako bi se nakon sprovođenja postupka javnog nadmetanja smanjio procenat realizacije projekata.\nPostupak javnog nadmetanja može biti ograničen na pojedine tehnologije, u slučajevima kada postupak otvoren za sve proizvođače ne bi imao optimalne rezultate koji se ne mogu pripisati sprovođenju postupka. Pri tome se uzima posebno u obzir dugoročni potencijal novih i inovativnih tehhnologija, potreba da se postigne diversifikacija; ograničenja mreže i stabilnost mreže; troškovi (integracije) sistema; i/ili potreba da se izbegnu poremećaji na tržištima sirovina u slučaju podsticajnih mera za elektrane na biomasu.\nPostupak javnog nadmetanja ne primenjuje se u slučaju elektrana čiji je instalisani kapacitet manji od 1MW ili u slučaju demonstracionih projekata, osim u slučaju elektrana na vetar čiji je instalisani kapacitet do 6 MW ili 6 proizvodnih jedinica.\nUslove za sprovođenje postupka nadmetanja, kao i ograničenja samog postupka, predlaže ministar i odobrava Vlada; dok predlog podsticajnih mera priprema ministarstvo u saradnji sa Agencijom za energetiku i Sekretarijatom Energetske zajednice.\nNove podsticajne mere\nNove podsticajne mere za povlašćene proizvođače se dodeljuju u obliku premije, koja se računa kao razlika u ceni po kojoj je povlašćeni proizvođač proglašen najpovoljnijim ponuđačem u postupku nadmetanja za ostvarivanje prava na podsticajne mere (ugovorena cena) i tržišne cene električne energije (referentna cena). Ugovorena cena je konačna cena po kojoj povlašćeni proizvođač ostvaruje koristi kao korisnik podsticajnih mera koje su mu dodeljene u konkurentnom postupku – ovom cenom se utvrđuje najviši iznos sredstava koja se mogu dodeliti u svakom projektu proizvodnje energije iz obnovljivih izvora. Referentna cena je tržišna cena određena „dan unapred“, na satnom nivou, na organizovanom tržištu električne energije.\nPovlašćeni proizvođač ostvaruje pravo na podsticajne mere zaključenjem ugovora o razlici u ceni, koji najviše može da traje 15 godina.\nUslove i postupak dodeljivanja podsticajnih mera, koje uključuju dodelu državne pomoći, odobrava Vlada, na predlog ministra. Ove mere moraju da se prijave Komisiji za kontrolu državne pomoći, koja ih odobrava u postupku prethodne kontrole državne pomoći.\nJoš jedna bitna novina u predlogu izmena tiče se balansne odgovornosti, koja se prebacuje na povlašćenog proizvođača električne energije. Proizvođači postaju odgovorni za balansiranje, zaključivanjem ugovora o balansnoj odgovornosti sa operatorom prenosnog sistema ili zaključivanjem ugovora o prenosu balansne odgovornosti na drugu balansno odgovornu stranu, čime postaju članovi posebne balansne grupe, u skladu sa pravilima o radu tržišta električne energije. Kao izuzetak, povlašćeni proizvođači čije elektrane imaju instalisani kapacitet manji od 500 kW ili u slučaju demonstracionih projekata, osim u slučaju elektrana na vetar čiji je instalisani kapacitet do 3 MW ili 3 proizvodne jedinice, nisu balansno odgovorni.\nUvođenje operatora za energije iz obnovljivih izvora\nPredloženo rešenje podrazumeva formiranje operatora za energiju iz obnovljivih izvora, nadležnog za obračun i prikupljanje sredstava po osnovu naknade za podsticajne mere za sve kategorije povlašćenih proizvođača, koju plaćaju svi kranji kupci, u skladu sa odgovarajućom količinom električne energije koja je izmerena i isporučena ovim kupcima. Operator za energiju iz obnovljivih izvora je nadležan za zaključivanje i sprovođenje ugovora o razlici u ceni sa povlašćenim proizvođačima, uključujući isplatu podsticajnih sredstava u skladu sa programom podsticajnih mera povlašćenim proizvođačima.\nNa kraju, povlašćen proizvođač, privremeni povlašćeni proizvođač i proizvođač električne energije iz obnovljivih izvora energije koji su stekli svoj status pre stupanja na snagu Zakona o izmenama i dopunama ovog Zakona, imaju pravo na ostvarivanje podsticajnih mera u skladu sa ugovorom o razlici u ceni i postupkom javnog nadmetanja.\nTagovi: Energetska zajednica, Janez Kopač, obnovljivi izvori energije\nPočetna » Vesti » OIE » Energetska zajednica poziva Srbiju da usvoji izmene zakona o merama podrške za obnovljive izvore energije i postupak javnog nadmetanja


"Osumnjičeni za ubistvo Ivanovića nalaze se u Beogradu" • RTK\n"Osumnjičeni za ubistvo Ivanovića nalaze se u Beogradu"\nPredsednik Kosova Hašim Tači održao je godišnju konferenciju za medije, na kojoj je, između ostalog, govorio o dijalogu, pripajanju Preševa, Bujanovca i Medveđe Kosovu, Specijalnom sudu i ubistvu Olivera Ivanović. Tači se zahvalio medijima na korektnom izveštavanju, kao i kritikama koje su upućivali na njegov račun, koje će mu, kako je istakao, pomoći da unapredi svoj rad.\nPredsednik Tači kaže da je nakon pisma američkog predsednika Donalda Trampa sve jasno, odnosno, da je Amerika jasno stavila do znanja da podržava dijalog, ali i konačni sporazum. Za dijalog su i sve zemlje u regionu, što je od ključnog značaja za mir i suživot.\n‘’Mi ćemo veoma ozbiljno raditi kako bismo, pre svega, odgovorili potrebama građana i potrebama naše države. Pregovori i dijalog između dve države nastaviće se već sledećeg meseca, što vodi jednom sveobuhvatnom, zakonski obavezujućem sporazumu i konačnom priznanju Kosova od strane Srbije. To će biti jedan izbalansiran sporazum, u cilju mira i stabilnosti’’, kazao je on.\nKomentarišući Specijalni sud, predsednik Tači ističe da Kosovo nema čega da se plaši i da tu politici nema mesta.\n’’Vreme je da se crni oblak skloni sa Kosova. Imali smo slučajeve i u ranijem periodu da su oni koji su su se našli pred licem pravde izašli čisti i bez krivice. Borba OVK je bila pravedna i čista. Pozivam sve koji su pozvani da odu na saslušanje’’, rekao je Tači.\nNa pitanje kada će biti rasvetljeno ubistvo Olivera Ivanovića, Tači je kazao da se "osumnjičeni za ubistvo nalaze u Beogradu i da Beograd treba da doprinese njihovom privođenju pravdi".\n‘’Prema onome sa čime sam upoznat, istraga je u veoma važnoj fazi i glavni osumnjičeni su u Beogradu, tako da nam preostaje saradnja i sa međunarodnim organima i sa Beogradom kako bi bili uhapšeni osumnjičeni za ubistvo Olivera Ivanovića’’, istakao je on.\nTači je govorio i o ideji pripajanja Preševa, Bujanovca i Medveđe Kosovu, za koju kaže da će narednih meseci imati intenzivniju podršku. Takođe je napomenuo da će se za briselskim stolom razgovarati i o pitanju nestalih na Kosovu.\nMobilisani policajci zbog operacije za suzbijanje kriminala\n"Bilo je zahteva KFOR-u u vezi sa zajedničkim patroliranjem"\nBerlinski proces:Lideri država ZB i EU 10. novembra u Sofiji\nHaradinaj-Stubla sa Šalenbergom o liberalizaciji viza\nU Efesu još dve osobe zaražene koronavirusom


036: Etnički čista socijaldemokratija - Teofil Pančić - Peščanik\nNagradno pitanje: šta je skandalozno, pa i nadrealno u vesti da stranku Milorada Dodika hoće da izbace iz Socijalističke internacionale zbog njihovog toplog dočeka Biljane Plavšić? Samo jedno: to što se stranka Milorada Dodika uopšte nalazi u Socijalističkoj internacionali, i to u statusu punopravnog člana. Šta, naime, stranka MD-a radi u Socijalističkoj internacionali, i kako se tamo obrela?\nNema sumnje, to je nasleđe onog naivnog vremena kada je bilo popularno misliti da je Dodik “alternativa karadžićevskoj politici”. Kako stvari stoje s tom alternativom, to predobro znamo: jedina preostala politička misija Dodik Milorada & co. jeste potpuno očuvanje svih tekovina karadžić-mladićevske ratne politike. A to će reći: masivnog i sistematskog etničkog čišćenja, koje je omogućilo nastanak tvorevine zvane Republika Srpska, a čiji opstanak i dodatno osamostaljivanje Dodik očigledno doživljava kao svoj životni zadatak.\nKako je, dakle, moguće da stranka ovakvog profila tolike godine vegetira u Socijalističkoj internacionali, bez ikakvih posledica? Biće da stvari uvek počinju od “dobrih namera” i neke vrste imperijalne birokratske površnosti: treba u svakoj od tih novih, čudnih, egzotičnih zemljica i poluzemljica sa evropskog istoka i juga naći ponekog kandidata za socijalističko (ili liberalno, ili konzervativno, ili koje već) bratstvo i sestrinstvo. A koga ćeš naći da ti bude socijalistički sabrat nego onog ko se i sam socijalistom ili socijaldemokratom naziva? E sad, ima li taj naziv ikakve veze s onim što se tu stvarno nudi, to je već drugo pitanje, ali pobogu, ne treba cepidlačiti i zakerati, sve su to mlade, nesređene demokratije, treba ih pustiti da evoluiraju, sve će to jednom doći na svoje…\nNišta, međutim, neće doći na svoje, jer je odavno već došlo na svoje, i ništa se tu neće uobličiti jer je sve već odavno odlično i konačno uobličeno. Dodikov Savez nezavisnih socijaldemokrata samo je Srpska demokratska stranka u izdanju za XXI vek, i ništa drugo. To se pokazuje svakog dana, u svim aspektima njene bazično rasističke politike, koju sam Dodik vredno zaliva izjavama na rubu i preko ruba šovinizma i rasizma. Mnoge stvari koje je taj čovek poslednjih godina izrekao, jedan Le Pen verovatno misli, ali se ne bi usudio izreći ih baš tako jasno i grubo. Ako uopšte može pripadati ikakvoj internacionali, Dodik može pripadati samo onoj koja okuplja ekstremne desničare sa političkih margina cele Evrope. I zaista, ima i takva internacionala, mada je, doduše, stalno na rubu raspada, pošto se njeni sastavni delovi slažu jedino u tome da je, eto, načelno baš sjajno biti domoljub, ali se uvek podžapaju oko međusobno isključivih manifestacija tog domoljublja.\nAko dodikovce izbace naglavačke iz Socijalističke internacionale, mi na Balkanu možda zarad toga nećemo živeti ni lakše ni bolje, niti će se situacija u Bosni prolepšati jer će se Dodik postideti, ali će svet ipak biti za mrvičak bolji, jer će biti manje nakaradan, manje tačno za jednu nepodnošljivu budalaštinu, tačno za jednu besmislicu i sramotu. A da li će to nekoga ovde, u Srbiji, iole potresti? Naravno da neće, Dodik će Mile ostati najbolji pajtos naših vrlih Državnika, od Tadića pa naniže, i ništa ih nikada neće odvojiti od ovog ljupko rustikalnog rasiste, koji je u slobodno vreme ništa manje nego, ej, socijaldemokrata, dakle, nešto kao Vili Brant ili Helmut Šmit, da izvini i jedan i drugi.\nDnevni unos (036),


Dream collection: da li će Gucci i Balenciaga raditi zajedno? - Harper‘s Bazaar\nDream collection: da li će Gucci i Balenciaga raditi zajedno?\nPriča se da nova Gucci kolekcija uključuje iznenađujuću saradnju!\nUz interesovanje usredsređeno na otkrivanje nove kolekcije kuće Gucci, psotoje glasine da italijanski brend sarađuje sa još jednom takođe poznatom kućom, Balenciaga. Napokon, dva luksuzna brenda pripadaju istoj grupi, Kering, a „kreativni“ sastanak njihovih umetničkih direktora Alessandra Michelea i Demne Gvasalia ne izgleda kao slučajnost.\nOtkrivanje saradnje, prema međunarodnim izveštajima, očekuje se zajedno sa dugo očekivanom Gucci kolekcijom "Aria", koja se poklapa sa 100-godišnjicom osnivanja kuće. Očekuje se da se prezentacija kolekcije dogodi sa serijom filmova koji će biti objavljeni digitalno, putem različitih međunarodnih platformi.\nPokretanje „Arie“ poklapa se sa promenom strategije kompanije Gucci, koja svoje kolekcije sada predstavlja van modnih nedelja - prethodio joj je uspešni Gucci Fest, dok ove sezone postoji još jedna uspešna saradnja kuće, sa brendom The North Face.\nMeđutim, ako se potvrdi glasina o saradnji između Guccija i Balenciage, govorimo o najzvučnijim imenima u modnoj industriji: brend Gucci uspeo je, prema izveštajima Lyst-a, da bude na vrhu pretraživanja u poslednjih meseci ove godine, dok je u istom periodu kuća Balenciaga bila na drugom mestu.\nLegendarne Gucci torbe koje će zauvek biti vrhunac šika\nKada govorimo o komadima vrednih investiranja, upravo mislimo na ove torbe...\nPre nego što pogledate film: Razjašnjavamo porodično stablo Gucci imperije\n6 najišekivanijh filmova ovog novembra\nPrekretnica u modnoj industriji: Bez krzna u 2022. godini!\nPriča iza filma "House of Gucci" - šta je dovelo do ubistva koje je uzdrmalo svet mode?\nVirtuelna torba Gucci prodata je po većoj ceni od stvarne


Pomoć za greške poruke, e-pošte, preuzimanja i druge probleme, možete da saznate o centru za rešenja, opcije podrške i druge korisne veze u Microsoft pomoć i podrška\nVažno : Dijagnostičke informacije prikupljene sa vašeg računara je preveden i čuva na vašem računaru. Kada Office dijagnostike određuje koje podataka može pomoći dijagnostikovanje i rešavanje problema, sistem vas pita da li želite da pošaljete informacije korporaciji Microsoft. Kada se dovrše testove, bićete upitani da posetite Veb stranicu da biste dobili savet na osnovu rezultata testova. Sve informacije koje delite sa Microsoft je anonimno, a ne postoji informacija koji se mogu identifikovati kao da su vaš. Da biste saznali više o poverljivosti informacija, pogledajte Izjavu o privatnosti.\nDijagnostika instalacije Ovaj test pronalazi oštećenja u datotekama i postavkama registratora u instalaciji sistema Microsoft Office 2007. Datoteke i postavke mogu biti oštećene zlonamernim virusima, odnosno neispravnim ili nepravilno konfigurisanim hardverom.\nSlede bitne činjenice o ovom testu:\nNapomena : U prethodnim verzijama sistema Office, ova funkcija se zvala „Otkrij i popravi“.\nNapomena : Na serverskim verzijama operativnog sistema Windows ovaj test je podrazumevano onemogućen.\nPostupite na sledeći način u jednom od ovih Microsoft Office 2007 programa:


NAKON MJESECI NEIZVJESNOSTI: Skupština TK sutra potvrđuje novu Vladu | Slobodna Bosna\nNAKON MJESECI NEIZVJESNOSTI: Skupština TK sutra potvrđuje novu Vladu\nNakon dugog perioda neizvjesnosti na pomolu je potvrđivanje sastava nove Vlade TK.\nNaime, na današnjoj sjednici Kolegija Skupštine Tuzlanskog kantona, na zahtjev trećine poslanika u ovom tijelu, za sutra u deset sati zakazana je sjednica kantonalne Skupštine hitnog karaktera sa jednom tačkom dnevnog reda a to je razmatranje prijedloga odluke o konačnom potvrđivanju Vlade najmnogoljudnijeg kantona u FBiH.\n- Vlada u narednom periodu treba napraviti neke pozitivne korake prije svega u realnom sektoru, odnosno pomoći da ovaj dio države kao i uvijek bude neki zamajac čitavog razvoja Federacije BiH - rekao je predsjednik Skupštine TK Žarko Vujović.\n- Za sada je to jedan zadovoljavajući sastav, ima i mlađih i starijih, ima ljudi s iskustvom koji će svakako doprinijeti nekakvom kvalitetnijem radu Vlade TK – ističe mandatar Denijal Tulumović.\nPredsjednik Kluba SDA u Skupštini TK smatra kako je većina od 19 poslanika stabilna.\n- Od Vlade koju će predvoditi Stranka demokratske akcije sa svojim partnerima očekujemo da napravi iskorak u odnos na vladu koju smo imali u proteklih 17 mjeseci, a koju je prevodio Pokret demokratske akcije. Vidjet ćemo koji su problemi na koje se fokusirao premijer, vidjet ćemo biografije kandidata na osnovu kojih će se moći procijeniti da li su određeni kandidati sposobni da obavljaju tako značajnu funkciju ministra u Vladi TK - kazao je Bego Gutić, predsjednik kluba SDA u Skupštini TK.\n12. Dec. 20199\nCENIĆ RAZOTKRIVA DODIKA: "Samo čeka novu vlast da se zaleti na Centralnu banku BiH" (VIDEO)\nPOTPUNO NEOČEKIVANA VIJEST: Inzko najavio NAMETANJE Zakona o zabrani negiranja genocida


Konfuzije kosovske i srpske diplomatije oko broja priznanja GracanicaOnline.info\nDiplomatska “igra” ili “prepucavanja” između šefova srpske i kosovske diplomatije, Ivice Dačića i Bedžeta Pacolija, oko toga da li je neka država povukla priznanje nezavisnosti Kosova, traje mesecima, a ono što je nejasno i srpskoj i kosovskoj javnosti jeste, ko govori istinu? Dačić tvrdi da je do danas devet država povuklo ili suspendovalo svoju odluku o priznanju države Kosovo, dok Pacoli kaže da to nije tačno.\nDirektor Centra za regionalizam, Aleksandar Popov je, pre izvesnog vremena za portal B92, izjavio da zvaničnici zemalja koje navodno povlače priznanje, često šalju oprečne poruke Srbiji i Kosovu, kao što je bio primer Liberije, kada je jedan zvaničnik ove zemlje u Beogradu izjavio da je ta zemlja povukla priznanje, a zatim je drugi zvaničnik te države izjavio da to nije tačno.\n“Takve stvari nimalo neće uticati na proces donošenja ili nedonošenja pravno obavezujućeg sporazuma o normalizaciji odnosa između Srbije i Kosova. Brisel niti bilo koji uticajni faktor, uključen u rešavanje kosovskog pitanja, ne obraća pažnju na takve stvari”, izjavio je Popov i dodao da smatra da Srbija troši preveliku energiju i novac “jer se ne zna na koji način se lobira”. U ovom kontekstu on ističe da šef srpske diplomatije lobira kod Vlada malih zemalja u kojima je demokratija malo razvijena i da je cena visoka, u odnosu na stvarni efekat.\nKosovski analitičari, s druge strane, navode da zvanični Beograd od proglašenja nezavisnosti Kosova 2008. godine, koriste propagandu ne samo za sprečavanje učlanjenja Kosova u međunarodne institucije, nego i za povlačenje nezavisnosti od država koje su ga priznale.\nAdrian Čolaku, glavni urednik online medija “Blic” kaže da se radi o kampanji Srbije, koja je intenzivnija nego ranije. Ipak, Čolaku upozorava da ako zvanična Priština bude i dalje pasivna na ovakva nastojanja, Srbija će “uspeti da na različite načine uveri države da povuku priznanje Kosova”.\nAnalitičar Imer Muškoljaj smatra da je aktuelno Kosovo u situaciji da “čuva postojeća priznanja”, upućujući kritike i na račun predsednika Kosova, Hašima Tačija koji je, prema njegovom mišljenju, otvarajući temu granica sa Srbijom, oštetio proces priznanja i doveo u opasnost teritorijalni integritet Kosova.\nInače, šef srpske diplomatije, Ivica Dačić ne krije da je cilj Srbije da broj država koje su priznale nezavisnost Kosova bude ispod 100, a zamenica ministra inostranih poslova Kosova Rejhan Vunići tvrdi da se uspešno bore protiv takvih nastojanja Dačića.\n“Dakle, mi ne komentarišemo šta kaže Dačić, nego radimo na terenu sa zemljama kako bi ojačali bilateralnu saradnju Kosova i njegovu multilateralnu poziciju. To je naš cilj i naš rad se nastavlja u tom pravcu”, izjavila je Vunići.\nU kosovskoj javnosti je ipak odjeknula vest da je vanparlamentarna Socijalistička partija Slovenije, pre neki dan uputila poziv čelnicima ove države da povuku priznanje Kosova, posebno što je prethodno početkom ovog meseca Dačić tvrdio da su još dve zemlje povukle svoja priznanja – Komovelt Dominika i Grenada. Ranije je izjavljivao da su isto uradile i Surinam, Liberija, Sao Tome i Principe, Gvineja Bisao, Burundi, Papua Nova Gvineja i Lesoto.\nOdmah je međutim stigao i demanti.\n“Imamo diplomatske odnose sa Grenadom. Balončiće koje stvara Srbija su jednostavno laži zbog njihovog strahovanja oko nekoliko važnih procesa narednih dana”, izjavio je Jetljir Zimberaj savetnik Bedžeta Pacolija.\nBedžet Pacoli poriče da su pomenute države povukle svoja priznanja, osim kada je reč o državi Surinam, a dnevni list Koha ditore, u svom članku, navodi da su Gvineja Bisao i Liberija ipak potvrdile svoje priznanje nezavisnosti.\nPacoli se zahvalio i Eliot Engelu, članu Komisije za spoljne poslove Predstavničkog doma Sjedinjenih američkih država, koji je ocenio da su tvrdnje o povlačenju priznanja Kosova netačne.\n“Lažne tvrdnje Srbije da države okreću leđa Kosovu su zavaravajuće i izazivaju veliku ljutnju u svetu. Srbija bi to trebalo da zaustavi i vrati se normalizaciji sa svojim „susedom“. Nezavisnost Kosova i njen suverenitet su trajni”, naveo je Engel na Tviter nalogu.\nInače, na zvaničnoj stranici Ministarstva inostranih poslova Kosova se nalazi spisak od 116 država koje su priznale nezavisnost Kosova, ali kako navodi Koha ditore”, za najmanje 10 država se još uvek nezna da li su predale verbalne note Vladi Kosova, a upravo ovu činjenicu kosovski analitičari vide kao manevarski prostor Ivice Dačića.\nI poslanici kosovske opozicije su nezadovoljni dosadašnjim rezultatima kosovske diplomatije, zbog čega su parlamentarne grupe Demokratskog saveza Kosova i Pokreta Samoopredeljenje danas predali zahtev za održavanje vanredne sednice kako bi vodili debatu o tački dnevnog reda – “Neuspeh i skandali u spoljnoj politici Republike Kosovo”. U obrazloženju se navodi da umesto da prioriteti spoljne politike budu dugoročni, oni se svakodnevno menjaju, stvarajući tako konfuziju i nanoseći štetu imidžu Kosova u svetu.\nInače, Barbados je jedina država koja je za deset meseci ove godine priznala nezavisnost Kosova.\nUstavni sud će pojasniti ko ima pravo da pregovara sa Srbijom\nFoto: TV Mreža (Vera Pulja)\nVizna liberalizacija: Neizvesnost, ali i iskra optimizma\nObjavljeno 6. novembra 2018. by Ivan MiljkovićU kategoriji PreuzetoTagged Kosovo, priznanja nezavisnosti, Srbija\n26. avgusta 2019., 02:58


Kosovo: U nedelju izbori za gradonačelnike i odbornike\n► Kosovo: U nedelju izbori za gradonačelnike i odbornike\n20.10.2017 | 16:09h ► 22:26h Priština\nU nedelju će se u 38 opština na celoj teritoriji Kosova održati izbori za gradonačelnike i odbornike skupština opština.\nOko 1,87 miliona glasača imaće pravo glasa. Glasanje će se odvijati u 889 glasačkih centara, na 2.490 glasačkih mesta.\nCentralna izborna komisija potvrdila je učešće 91 političkog subjekta na lokalnim izborima, od kojih je jedna koalicija, 35 političkih stranaka, 30 gradjanskih inicijativa i 25 nezavisnih kandidata.\nPosle predizborne kampanje koja je trajala 30 dana, večeras u ponoć počinje predizborna tišina koja traje do nedelje u 19 časova. Kampanja je protekla u miru.\nIzbore će, posmatrati oko 32.000 domaćih i stranih posmatrača.\nPredsednik Kosova Hašim Tači ranije je danas izjavio da je Kosovo dokazalo da zna da organizuje slobodne, fer i demokratske izbore koje prihvataju sve političke partije i medjunarodna zajednica.\nTači je je pozvao sve političke partije, bezbednosne institucije, institucije pravde, medjunarodne posmatrače i medije da podrže održavanje slobodnih i fer izbora.\nPredsednica kosovske Centralne izborne komisije (CIK) Valjdete Daka ocenila je juče da je sve spremno za održavanje lokalnih izbora u nedelju i izrazila nadu da će izborni dan proteći mirno.\nDržavno tužilaštvo je saopštio da su preduzete sve mere da se odmah reaguje na eventualne probleme u izbornom procesu. Tokom izbornog procesa u opštinama će dežurati 46 tužilaca.\nPolicija Kosova sačinila je konkretan plan delovanja kako bi se obezbedio miran i nesmetani tok izbornog procesa, dok će posebnu pažnju posvetiti bezbednosnoj situaciji na severu Kosova.\nTači i Peterle razgovarali o pripremama za lokalne izbore\nPredsednik Kosova Hašim Tači razgovarao je danas sa šefom Izborne posmatračke misije EU za izbore Alojzom Peterleom o pripremama za lokalne izbore koji će se u nedelju održati na Kosovu. Kako je saopšteno iz njegovog kabineta, Tači je zahvalio EU na spremnosti da prati lokalne izbore, za koje je izrazio uverenje da će se odvijati u demokratskom duhu.\n"Kosovo je sada dokazalo da zna da organizuje slobodne, fer i demokratske izbore, koji su prihvaćeni od svih političkih partija i međunarodne zajednice. Ovu tradiciju će ponovo dokazati u nedelju", rekao je Tači.\nPeterle je istakao da su se posmatrači EU rasporedili po čitavom Kosovu, kako bi pratili tok lokalnih izbora, dok je kosovski predsednik izrazio punu podršku posmatračima EU u njihovom radu u praćenju izbora.\nLokalne izbore na Kosovu 22. oktobra pratiće više od 32.000 domaćih i međunarodnih posmatrača.\nTači: Učešče na izborima mogućnost da se odrede četiri godine lokalne samouprave\nPredsednik Kosova Hašim Tači rekao je danas u obračanju građanima Kosova da masovno učestvovanje na lokalnim izborima 22. oktobra nije samo ispunjavanje demokratske norme, već i idealna mogućnost da odrede i projektuju četiri naredne godine lokalne samouprave.\n"Ovu mogućnost treba da iskoristi svaki građanin, u svakoj opštini, svuda na Kosovu. Mogućnost da biraju slobodno, u mirnim okolnostima putem demokratskog procesa, koji prate međunarodni prijatelji, stekli smo uz mnogo žrtvi. Istom posvećenošću treba da postanemo deo odlučivanja, lokalne samouprave, poboljšanja blagostanja i infrastrukture naših gradova i sela", rekao je Tači.\nOn je rekao da to može da se postigne samo ako u nedelju građani izađu da glasaju, postajući tako deo slobodnog, fer i demokratskog procesa.\n"Nezavisno od političkih ubeđenja, mi, kao građani, kao društvo, putem ovih izbora treba da još više ojačamo građansko jedinstvo. Samo ujedinjeni bićemo u stanju da transformišemo društvo, naše gradove i naša sela", rekao je Tači.\nPredsednik Kosova je pozvao sve političke partije, bezbednosne institucije, institucije pravde, međunarodne posmatrače i medije da podrže održavanje izbora.\n"Građani Kosova, ni na ovim izborima ne treba da dozvolimo nijednu zloupotrebu glasa ili povredu izbornog procesa koji treba da bude u skladu s demokratskim standardima. Pozivam sve građane da u nedelju, 22. oktobra, izađu i iskoriste svoje demokratsko pravo da glasaju za budućnost naše dece", rekao je on.\nU nedelju 22 oktobra na Kosovu će biti održani lokalni izbori. U birački spisak upisano je 1.872.000 glasača.


Predstavljena Knjiga preporuka za 35 pregovaračkih poglavlja - Dijalog.net\nNaslovna Vesti Evropska unija Srbija i Evropska unija Predstavljena Knjiga preporuka za 35 pregovaračkih poglavlja\nBeograd, 05. oktobar 2020. – Nacionalni konvent o EU (NKEU) predstavio je Knjigu preporuka sa stavovima više od 750 organizacija civilnog društva o napretku Srbije u svih 35 pregovaračkih poglavlja, pri čemu se mnoge preporuke, kako je rečeno, ponavljaju iz godine u godinu.\nKnjiga preporuka je predstavljena na skupu organizovanom pred objavljivanje godišnjeg izveštaja EU o napretku Srbije u evrointegracijama.\nTa knjiga sadrži presek stanja evrointegracija Srbije po poglavljima za 2019. godinu i prva dva meseca 2020, preporuke civilnog društva sa ciljem ubrzavanja procesa, kao i poseban monitoring mera uvedenih radi sprečavanja epidemije koronavirusa.\nKako su ranije preneli mediji, Srbija je odlučila da pređe na novu metodologiju, ali nije poznato i da li je o tome zvanično izvestila EU.\nKoordinatorka Radne grupe za poglavlje 23 (pravosuđe i osnovna parava) Jovana Spremo rekla je da je 2019. bila godina izgubljena u tehničkom procesu revizije Akcionog plana za poglavlje 23 dodajući da se preporuke NKEU za to oblast ponavljaju iz godine u godinu.\nOna je rekla i da smo u vanrednom stanju u praksi videli kako funkcionišu institucije i kako su derogirana određena ljudska prava (npr. suđenja preko skajpa ili zabrana izlaska starijima).\nPrethodno Obradović: Građani da konsultuju svoju svest i savest i angažuju preostale rezerve dostojanstva\nSledeće U Srbiji ne postoji povoljno okruženje za civilno društvo\nTop Tags lokalna samouprava vladavina prava Srbija i Evropska unija Civilno društvo mladi Društvo evropske integracije ljudska prava mediji konkurs OCD Evropska unija istraživanje Evropska komisija Vlada Republike Srbije


Zvaničnici FS Ruande uhapšeni zbog davanja mita - MaxBet Sport\nZvaničnici FS Ruande uhapšeni zbog davanja mita\nDvojica visokih fudbalskih zvaničnika Ruande uhapšeni su jer su pokušali da podmite sudije pred utakmicu protiv Obale Slonovače u kvalifikacijama za Kup afričkih nacija. Policija u toj zemlji je saopštila da su uhapšeni generalni sekretar Fudbalskog saveza Ruande Fransoa Uvajezu i komesar za takmičenja Erik Ruhamiriza.\nOni su uhapšeni posle optužbi sudije iz Namibije Džeksona Pavaze. Fudbalski savez Ruande je negirao pokušaj podmićivanja i saopštio je da su u toj organizaciji šokirani optužbama Pavaze. Navodi se da je u pitanju nesporazum.\nFS Ruande je objavio da je dobijen zahtev od Pavaze za dodatnih, neplaniranih 247 dolara putnih troškova, zbog čega mu je dato skoro hiljadu dolara pod pretpostavkom da je potrebno svoj četvorici arbitara. Obala Slonovače je u nedelju pobedila sa 2:1.\nTagovi:Fudbalska reprezentacija Obale SlonovačeFudbalska reprezentacija RuandeFudbalski savez Ruande\nJaja Ture napustio Pirej posle pet utakmica


Prelepe amaterske fotografije komete C/2020 F3 (NEOWISE) – SVEMIR\nPrelepe amaterske fotografije komete C/2020 F3 (NEOWISE)\nOn 12. July 2020. 15. July 2020. By Predrag AgatonovićIn Komete, asteroidi, meteori..., Posmatranje neba, Slike Svemira, U Sunčevom sistemu...\nPredugo smo čekali jednu ovakvu komete, ali ko čeka taj dočeka. Na našem jutarnjem nebu poslednjih dana svedoci smo neočekivanog sjaja komete C/2020 F3 (NEOWISE) koja nije bila od onih spektakularno najavljivanih, ali je bila najprijatnije iznenađenje.\nOni najuporniji ljubitelji astronomije pokušali su da je fotografišu u ranim jutarnjim satima (između 3 i 4h) i pokušaji su uglavnom bili uspešni. I moralo je biti uspešno jer nemamo baš često priliku da na nebu fotografišemo kometu i njen rep koji su vidljivi golim okom.\nNa ovom blogu jednostavno moram da prenesem neke fotografije koje su neki astronomi amateri postavljali na svojim Flickr nalozima, forumu AM-a ili na FB stranici ovog bloga. Sve ove fotografije su napravljene sa ovih prostora:\nfoto: Siniša Nikšić\nFoto: Marko Savić\nfoto: Milan Miloradović\nfoto: Dejan Spasojević\nfoto: Zoran Tomić\nfoto: Nikola Milićev\nfoto: Igor Marjanović\nfoto: Nenad Purić\nfoto: Matija Uglješin


Bradaš: Sindikati bi trebalo da prikažu stvarnu situaciju u društvu\nBeta 20. februara 2018. 13:50\nUčesnici skupa „Ako nema pravde – nema ni mira“ upozorili su danas u Beogradu na rastući trend siromaštva u Srbiji gde i pored 120 strategija socijalne pravde, u riziku od siromaštva živi 25,5 odsto stanovništva.\nPredstavnica Fondacije Centar za demokratiju Sarita Bradaš pozvala je sindikate da kažu šta mogu da učine da pokažu kakva je zaista situacija u društvu koja se zvanično prikazuje kao „dobra“, uz „igranje brojkama“.\nTako ispada da tročlana porodica čija su primanja 27.748 dinara mesečno „nije nužno siromašna“, iako je minimalna potrošačka korpa 2016. godine koštala 36.000 dinara.\nPredstavnik Instituta ekonomskih nauka Božo Drašković je ocenio da priča o cilju od 500 evra prosečne plate u Srbiji predstavlja zamagljivanje suštine problema, jer se to statistički dobija tako što se napravi prosek 10 ljudi koji zaradjuju 200 evra i jednog čija su primanja 3.500 evra.\nPo njegovim rečima, porodica s primanjima od 200 evra mesečno je na nivou ekonomske bede, bez mogućnosti plaćanja kulture, lečenja, obrazovanja, oblačenja, stanovanja“, a za državu je to loš razvojni model, ocenio je Drašković.\nDrašković je naveo da s prazne priče o tome da će tržište rešiti probleme, a upozorio je i na niz problema zbog toga, kao i na opadanje broja stanovnika, te i radne snage, zbog čega takodje plate statistički izgledaju relativno veće.\nPredsednik Udruženog granskog sindikata Nezavisnost Zoran Stojiljković je upozorio da Srpska pravoslavna crkva, za razliku od Katoličke, ne ukazuje na siromaštvo, nezaposlenost, nemanje mogućnosti i nade.\nStojiljković je pozvao SPC, koja kako je naveo nikada ništa nije rekla na temu socijalne pravde, pravičnosti i solidarnosti, da progovori o svojoj socijalnoj doktrini.


Enan i Klajsters u finalu : Nadlanu.com\nEnan i Klajsters u finalu\nBEOGRAD, 8. januara 2010. (Beta) - Blegijske teniserke Žistin Enan i Kim Klajsters igraće u finalu turnira u Brizbejnu, nakon što su noćas bez većih problema savladale svoje protivnice u polufinalu.\nSedmostruka grend slem šampionka Enen (27) noćas je pobedila srpskuteniserku Anu Ivanović sa 6:3 i 6:2, dok je Klajstersova bila bolja\nod Andree Petković iz Nemačke sa 6:4 i 6:2.\nEnen, kojoj je ovo prvi turnir posle 18-mesečne pauze, u međusobnim duelima vodi sa 12:10 protiv sunarodnice. Ona je pobedila u poslednja tri meča, koja su igrale 2006. godine.\nEnen je za sat i šest minuta savladala srpsku teniserku, koja je šest puta izgubila svoj servis i napravila četiri dvostruke servis greške.\n"Da mi je neko ponudio pre dolaska u Australiju mesto u finalu Brizbejna - pristala bih. Ovo je savršeno, igraću u finalu na prvom turniru od kako sam se vratila tenisu. Naravno, nije bilo lako kao što izgleda, odsustvovala sam 18 meseci. Nisam znala šta da očekujem, sigurno se nisam nadala ovakvom rezultatu, finale je bonus", rekla je Enenova.\nŽistin Enen je u četvrtfinalu imala teži zadatak, protiv Melinde Cink je iskoristila šestu meč loptu, posle dva sata i 21 minuta igre.\n"U polufinalu sam iskoristila šanse i zbog toga se mnogo bolje osećam nego posle meča protiv Cink", rekla je posle susreta sa Ivanovićevom.\nBivša najbolja svetska teniserka rekla je da se raduje belgijskom finalu u Brizbejnu.\n"Mečevi s Kim su uvek posebni, mnogo volim da igram protiv nje. Mislim da su se mnogi nadali ovakvom finalu. Tokom karijere imale smo velike duele, ali mnoge stvari su se u međuvremenu promenile, zbog čega će ovo biti potpuno drugačiji meč. Naravno, želim da osvojim turnir. Videćemo", rekla je Žistin Enen.\nTakođe bivša svetska najbolja igračica Kim Klojsters, osvajačica dva Ju Es opena, rekla je da jedva čeka meč sa sunarodnicom.\n"Mislim da niko, pa čak ni Belgijanci, nisu očekivali da će ponovo videti naš duel. Drago mi je što ću biti deo još jednog belgijskog finala", rekla je Klajstersova posle meča sa Petkovićevom.\nKim Klajsters se povukla u maju 2007. godine i za vreme dvogodišnje pauze se porodila. Ona se u maju prošle godine vratila na teren i osvojila, drugi put u karijeri, Ju Es open, posle pobede nad Karolinom Voznijacki od 7:5 i 6:3. Posle tog trijumfa vratila se među 20 najboljih teniserki na WTA listi.\n"Uvek izvlačimo najbolje jedna iz druge. Nadam se da će biti dobar meč", rekla je Žistin Enen.


Trend je konzumerizacija B2B rešenja | PC Press\nTrend je konzumerizacija B2B rešenja\n26. mart 2015. 7. avgust 2017. Jovana Milićević\nU hotelu Izvor u Aranđelovcu, u četvrtak, 26. marta, održan je godišnji skup kompanije SAP.\nVojislav Genić otvara godišnji skup za SAP korisnike\nSkup namenjen korisnicima SAP rešenja bio je mesto gde je, između ostalog, predstavljeno rešenje SAP Afaria, namenjeno upravljanju mobilnim uređajima, iza kog stoje kompanije Telekom Srbija i SAP.\nVođeni devizom “ako ne možeš da ih zabraniš, kontroliši ih”, stručnjaci SAP-a osmisli su enterprise mobility management rešenje bazirano na cloud tehnologiji koji hostuje Telekom Srbija, a koje pokriva sve popularne mobilne operativne sisteme.\nPored toga, bilo je reči i o evoluciji sa CRM na CEC (Customer Engagement Concept), a zbog činjenice da se mora pratiti svaka eksplicitna i implicitna akcija korisnika, kao i da sve veći deo B2B aplikacija postaje sličan B2C rešenjima, odnosno da se rešenja namenjena poslovnim korisnicima pojednostavljuju.\nPojednostavljenje je ključan segment poslovnog uspeha, rečeno je danas, ali da bi se stiglo to tog cilja potrebna su odgovarajuća rešenja i tehnologija, koja će dovesti do pojednostavljenja poslovanja. Upravo zato je SAP u februaru ove godine predstavio novu generaciju SAP HANA sistema, koja će redefinisati koncept planiranja resursa preduzeća u 21 veku.\n“SAP S/4HANA je rešenje koje ujedinjuje softver i ljude, kako bismo gradili preduzeće koje radi u realnom vremenu, a istovremeno da pojednostave rad preduzeća i da se umreže svi poslovni procesi. SAP S/4HANA pojednostavljuje rad svih segmenata poslovanja bez obzira na industriju iz koje korisnik dolazi. Ona omogućava lakšu adaptaciju platforme na skoro svim uređajima. SAP S/4HANA je kreirana da obezbedi poslovne inovacije i da na jednostavan način povezuje ljude, uređaje i poslovne procese u realnom vremenu, kao i da podrži razvoj novih poslovnih modela. To će takođe uticati na ubrzanje procesa kod modela koji su u vezi sa Internet of Things i Big Data. Pojednostavljivanje modela obrade podataka omogućava korisnicima da reorganizuju svoj IT, tako što će smanjiti troškove, a povećati IT efikasnost”, rekao je Vojislav Genić, direktor kompanije SAP za region Jugositočne Evrope.\nOn je rekao da je SAP 2014. godinu završio sa ostvarenim rastom od 8% u oblasti softvera i sa softverom povezanih usluga u odnosu na 2013.godinu, što je iznosilo 4.722 milijardi evra, dok je ukupan prihod iznosio 5.458 milijardi evra i tu je zabeležili porast od 7% u odnosu na 2013.\nPored dobrih finansijskih rezultata koje kompanija beleži, za SAP u Srbiji konstantno stižu i priznanja u vidu nagrada koje SAP korisnici dobijaju za implemntaciju SAP projekata. Tako je ove godine kompanija Elektroprivreda Srbije dobila SAP nagradu za izvrsnost u primeni inovativnih HANA rešenja. Ovaj projekat ujedno je prvi projekat u regionu gde je implementirana SAP HANA. Dok je kompanija NIS dobila srebrnu nagradu u kategoriji transformacija poslovanja (Business Transformation) za CRM7.\nNovinari su imali prilike i da razgovaraju sa Robom Simpsonom, Database&Technology Head SAP CEE, koji je govorio o važnosti tranzicije na nove modele poslovanja i tome da kompanijama nije važno da prežive, već i da se razvijaju i rastu.\nTagovi: SAP, SAP Afaria, Telekom Srbija\n← Intel u Beogradu prikazao najnovije uređaje\nSrpski startapi osigurali 9,5 miliona evra investicija →


Stanković: Poruka iz Moskve može da "otkoči" Briselski dijalog\nSpremnost Rusije da se uključi u Briselski dijalog, ukoliko se uključe SAD, neće biti blagonaklono dočekana ni u Vašingtonu, ni u Prištini, ocenjuje politički analitičar Dejan Vuk Stanković, ali ističe da već i takva poruka može da dovede do toga da se proces "otkoči".\nPredsednik Rusije potvrdio je srpskom predsedniku Aleksandru Vučiću da je Rusija spremna da se ukljuci u dijalog o Kosovu, ako format dijaloga bude menjan, a Vuk Stanković kaže da Amerikanci, koje Priština želi da uključi, neće sa dobrodošlicom gledati na ulazak Rusije.\nVučić: EU je OK, a ako budu širili format na Amerikance, mi ćemo tražiti Ruse\n- Nikad nije bilo sporno da će Rusija prihvatiti svako rešenje za kosovsku krizu koje prihvati Srbija. Postavlja se pitanje različitih modaliteta tih rešenja - napominje Stanković.\nTrenutno se, ukazuje, nalazimo u političkom procesu koji se zove Briselski proces i koji, ne voljom Srbije, već voljom Kosova, u ovom trenutku ne napreduje i zapada u ozbiljnu krizu.\n- Takva situacija može da dovede do toga da napredak koji je postignut bude stavljen pod "znak pitanja", i da se otvori prostor za neki novi format dijaloga - kaže on, i primećuje da za sada postoji "asimetrija" u pogledu očekivanja prema Srbiji i "neočekivanja" prema Kosovu.\nMoguće je, kaže, da u političkom smislu "prizivanje" i "pozivanje" Rusije utiče na to da se Briselski sporazum "otkoči" kao proces i da kosovska strana počne polako, ali nesporno da ispunjava svoje obaveze na isti način na koji je to Srbija do sada činila.\nMontgomeri: Priština sluša samo Vašington, zaboravite priču o dve stolice\n- Ukoliko ne dođe do toga, posle izvesnog vremena, vrlo osnovano se može postaviti pitanje smisla Briselskog procesa, te se može diskutovati o novom formatu razgovora - kaže on, i dodaje da u ovom trenutku novi format još uvek nije na dnevnom redu, ali ako podrška Briselskom sporazumu ostane "bleda" od strane EU, i "nikakva" od strane zvanične Prištine, mislim da će na dnevni red doći i ova tema novog formata dijaloga.\nUkazuje da poruka Rusije o mogućem učešću neće biti dočekana blagonaklono, jer se dve sile nalaze u fazi odnosa koja podseća na "hladnoratovske suprotnosti", pa svako krizno polje, pa i kosovsku krizu, koriste za uzajamno političko nadmetanje. Rusija, podseća Vuk Stanković, ima dijametralno suprotan stav od Zapada po pitanju KiM, budući da nije priznala Kosovo.\n- To što Albanci žele Amerikance za pregovaračkim stolom jasno govori da ne žele Ruse, a ne treba sakrivati činjenicu ni da učešće SAD Srbija ne bi gledala sa dobrodošlicom, imajući u vidu da su Amerikanci politički i vojni sponzori nezavinosti Kosova - dodao je.\nNa pitanje kako bi izgledao dijalog ukoliko bi se uključile velike sile i da li bi bio usporen, Vuk Stanković podseća da je on već sada usporen i to ne voljom Beograda, već voljom Prištine i njihovih "političkih mentora", pre svega u Vašingtonu.\nOcenjuje da Albanci u ovom trenutku žele da ponište i ono malo ustupaka koje su dali srpskoj strani, i da u igri koju su zamislili Srbija izgubi sve, a da oni trijumflano zaokruže svoju nezavisnost.\n- Srbija to ne može da prihvati iz mnogo razloga, i političkih i istorijskih i ekonomskih, pa i geopolitičkih...Ako se stvari iskomplikuju, ako proces stagnira, onda će se, pre ili kasnije, otvoriti i ta priča o nekom novom formatu pregovora - rekao je Vuk Stanković.


Dodik: „Ostajemo pri prvom predlogu Zakona o akcizama“\nHomeRegionDodik: „Ostajemo pri prvom predlogu Zakona o akcizama“\n28/11/2017Redakcija BALKAN TVRegion, Vesti0\nPredsednik SNSD-a Milorad Dodik rekao je da ova stranka ostaje pri prvom predlogu zakona o izmenama i dopunama Zakona o akcizama.\nDodik je rekao da se može izvršiti određena modifikacija, ali da ona ne sme promeniti suštinu – moraju se obezbijediti finansijski stabilni prilivi koji će biti osnova za privlačenje sredstava za izgradnju auto-puteva i puteva u Republici Srpskoj.\n„Ako postoji većina za to, naših šest delegata će sigurno glasati za takvu vrstu zakona. Mi o tome razgovaramo sa najvažnijim institucijama“, istakao je Dodik.\nPrema njegovim rečima, na nivou BiH postoje različite spekulativne namjere u tom pogledu, što je jedan od dokaza da Republika Srpska nema nikave koristi od BiH, već samo trpi štetu.\nGovoreći o modifikovanom prijedlogu zakona o izmenama i dopunama Zakona o akcizama, Dodik je rekao novinarima u Banjaluci da je velika šteta napravljena svima zato što zakon nije usvojen na vrijeme, još proljetos, što je dovelo do velikog gubitka vremena i novca.\n„Cenimo da je to na godišnjem nivou 90 miliona KM za Republiku Srpku i za njene puteve i auto-puteve. To je prouzrokovalo zastoj oko 730 miliona KM različitih aranžmana za Srpsku već u ovom trenutku, što govori o tome da je bila namera da se onemoguće bilo kakvi finansijski prilivi Srpskoj na projektima kako bi neko, a prije svega Svez za promjene, pokušao da optuži vlast da je nesposobna i da ništa ne radi“, smatra Dodik.\nSavet ministara utvrdio je 24. novembra modifikovani prijedlog zakona o izmenama i dopunama Zakona o akcizama kojim se predviđa povećanje putarine za 0,15 KM i da će prikupljena sredstva biti isključivo korištena za izgradnju auto-puteva i puteva, kao i njihovu rekonstrukciju. Utvrđeno je da se ne povećavaju akcize, osim na bio-goriva i bio-tečnosti.\nModernizacije pruge Beograd – Budimpešta\nPočelo privođenje 36 osumnjičenih za aprilske incidente


ISSpreso – Espreso u svemiru ISSpreso – Espreso u svemiru – Personal magazin\nISSpreso – Espreso u svemiru\nAstronauti na Medjunarodnoj svemirskoj stanici moći će da uživaju u ukusu espresa zahvaljujući mašini nazvanoj ISSpreso, koja rešava problem nulte gravitacije tako što vodu pod pritiskom ispaljuje kroz kapsule kafe.…\n“Verujem da je espresso definitivno veoma važan za astronaute, jer je to posao gde treba da mnogo razmišljate i budete pažljivi i koncentrisani.”\n“Morali smo da smislimo kako da se kafa na svemirskoj stanici pravi isto onako kako je pravimo na Zemlji. Druga teškoća je bila kako zadovoljiti bezbednosne standarde da bi se mašina kvalifikovala kao “softver” unutar Medjunarodne svemirske stanice”, ističe Alberto Kabili iz kompanije “Lavaca”.\n“Koncept mašine je bio eksperimentalan, tako da smo sve počeli kao eksperimentalnu demonstraciju jedne tehnologije ali je NASA bila veoma zainteresovana da dobije tu mašinu i drži je na stanici duže vreme, a ne samo da bi se napravilo par kafa. To znači da će najverovatnije, ukoliko sve prodje dobro, posle demonstracije mašina biti zadržana na Medjunarodnoj svermiskoj stanici i dostupna svim astronautima koji u rotacijama dolaze na nju”, ističe David Avino, direktor kompanije Argotek.\n“Veoma smo ponosni, ne samo kao Italijani već i žitelji Torina, što je prva espresso mašina stvorena u Torinu 1884, dakle pre 130 godina. Danas, 2014, dve kompanije sa sedištem u Torinu – Lavaca I Argotek – razvile su mašinu koja će doneti espresso ne samo širom sveta – već i u svemir”, objašnjava Marčelo Arkandjeli, šef mreže trening centara “Lavace”.\nISSpreso – Espreso u svemiru was last modified: December 8th, 2014 by Redakcija


Od siromašnog mesta do turističke atrakcije: Unutar sela duginih boja u Indoneziji (FOTO) - National Geographic Srbija\nJužno od centra Malange, drugog grada po veličini u istočnoj Javi, više desetina monotonih belih kuća sa braon krovovima odjednom se preobuklo u najživopisnije boje. Ono što je nekada izgledalo kao siromašno selo postalo je oaza boje i umetnosti, a sve zahvaljujući projektu koji je oduševio turiste i revitalizovao lokalnu zajednicu.\nSaznajte i Da li je ovo najšarenije mesto na svetu?\nSelo Kampung Warna-Warni (na indonežanskom “selo boja”) nekada je bilo jednolično i prilično zagađeno sa manjkom ekonomskih resursa za izgradnju zdrave zajednice.\nMeđutim, osmoro studenata sa obližnjeg univerziteta odlučilo je da stvar preuzme u svoje ruke i ovom mestu udahne novi život. Oni su se udružili sa lokalnom kompanijom koja je donirala više od 6000 kilograma boje i voila!\nBajkovito mesto: Devedesetogodišnja baka pretvorila selo u svoju umetničku galeriju (VIDEO)\nInspirisano favelama u Riju, svaki ćošak ovog sela prekriven je bojama, od zelene i narandžaste do ružičaste i žute.


Martovske ide – šta je novo pod evropskim nebom? | UEF Srbija\nNaslovna / Martovske ide – šta je novo pod evropskim nebom?\nDa li je najgore prošlo ili najgore tek treba da se desi? Ovo pitanje kao da je odjekivalo sastankom Evropskog saveta 1. i 2. marta, dok su lideri evropskih država uzimajući dug, dubok uzdah, umorno gledali unazad na previranja unutar evrozone i ogromnoj količini vode koja je burno protekla ispod mosta od tada.\nAko je najgore ipak prošlo, kako to tvrdi francuski predsednik Nikola Sarkozi (Nicolas Sarkozy), i ako se evrozona kreće od krize ka upravljanju nedaćama, zbog čega su mnogi i dalje sumnjičavi? Istina, prihodi od državnih obveznica na periferiji evrozone su na ohrabrujuće niskom nivou po prvi put od prošlog leta, ali kako je i sam Sarkozi priznao, ponekada „jedna kriza može da sakrije još jednu“ i stvari mogu „buknuti“ iznova. Evropski lideri nisu zaista mogli da se dogovore o tome kako da se odgovori na ovo pitanje.\nDa, najgore je završeno, rekao je Sarkozi, ali bi se moglo ispostaviti da je ovo poslednji Evropski savet na kome on učestvuje kao šef države. Sa manje od dva meseca pre prvog kruga predsedničkih izbora u Francuskoj, verovatno je želeo i da pokaže glasačima da se njegov naporan rad na evropskoj sceni isplatio. Evrozona je „okretanje nove stranice“, rekao je on, tražeći da se od upravljanja krizom pređe na strategiju traženja dugoročnog, održivog rešenja. Strategija koju su on i njegove kolege izabrale za dobitnu počela je da „daje plodove“. To je, istakao je Sarkozi, prvi Evropski savet od avgusta 2011. godine koji je imao normalan program umesto jedne teme koja je dominirala svim ostalim samitima, a koja se odnosila na iznalaženje odgovora na pitanje – kako ugasiti finansijski požar?\nUprkos tome što smo imali osećaj da svi primaju samo čestitke i da je raspoloženje „na nivou“, sa konstatacijom francuskog predsednika nisu se složili svi lideri država članica EU. Iako je dugo pokušavala da prenese istu poruku kao i Sarkozi, nemačka kancelarka Angela Merkel (Angela Merkel) nije mogla da bude toliko optimistična, ističući da je „situacija i dalje krhka i da kriza nije uopšte prevaziđena“.\nU čisto simboličkim smislu, ovaj Savet se pre svega sveo na potpisivanje, od strane lidera 25 država članica učesnica fiskalnog pakta, međuvladinog sporazuma koji treba da dovede do veće budžetske discipline. Ali pošto je cela situacija oko potpisivanja sporazuma izazvala dovoljno neizvesnosti, tokom dva dana činilo se da je Sarkozijeva izjava zvučala i te kako preuranjeno. Ovo je bilo izraženo ne samo u irskom saopštenju da će održati referendum o sporazumu, kao i bazična neslaganja oko toga kako promovisati ekonomski rast, već i tekućim teškoćama koje okružuju restrukturiranje grčkog duga.\nA onda je Španija, pre nego što se osušilo mastilo na sporazumu o fiskalnom paktu, saopštila da je verovatno da će testirati nova pravila tako što će premašiti svoj prag po pitanju deficita. Marijano Rahoj (Mariano Rajoy), španski premijer, istakao je da prag iz 2012. godine više nije realan, jer zemlja trpi ekonomsku krizu teže nego što se očekivalo. Rahoj je kazao da će deficit u 2012. godini biti 5,8 odsto bruto domaćeg proizvoda (BDP), što je znatno više od 4,4 odsto koji je unapred dogovoren u pregovorima sa Evropskom komisijom. Nagoveštavajući način na koji bi spor mogao da se reši u narednim mesecima, španski premijer je istakao da je odluka o premašenju bužetskog deficita „suverena“. Merkelova nije bila impresionirana, ističući da nema smisla da „postavljeni ciljevi za smanjenje deficita sada više nemaju nikakvu validnost“, dodajući da svaka zemlja sada treba da učini sve da primeni fiskalne mere na najambiciozniji način.\nAli, da li je neko uopšte više sluša?\nPre ovog samita Dejvid Kameron (David Cameron), britanski premijer, ali i lideri 11 drugih zemalja poslali su Hermanu van Rompuju (Herman van Rompuy) i Žoze Manuelu Barozu (Jose Manuel Baroso), predsedniku Evropskog saveta i Evropske komisije, pismo u kome pozivaju na brže akcije kako bi se produbilo jedinstveno tržište i liberalizovale usluge. Duo Merkozi ostao je stamen – francuski predsednik rekao je da se ne slaže sa „oko 10 odsto od toga“ i posebno je odbacio pritiske za liberalizaciju i više deregulacije.\nAli podrška dolazi iz neočekivanih izvora. Zemlje južne Evrope, koje se bore sa svojim ekonomijama, pomažu da se podesi novi ton u post-kriznog fazi. Ipak ne idu svi u istom pravcu kao Sarkozi i ne proklamuju pobedu dok previranja unutar evrozone još uvek traju. Ali, period mira dozvolio je da se razmišlja o promeni fokusa. Posle meseci dominacije Francuske i Nemačke, to je period mira koji bi mogao dozvoliti da se druge države članice ponovo afirmišu.\nAko je ovo zaista bio poslednji Sarkozijev Savet, sledeći bi možda mogao da donese pomeranje centra moći i iz ležišta Nemačke.


Rusija zagrmela pred celim svetom i podržala Srbiju: "Haški tribunal je u svemu antisrpski!" - BKTVNews\nRusija zagrmela pred celim svetom i podržala Srbiju: "Haški tribunal je u svemu antisrpski!"\n06. Decembar 2017. u 20:27\nPredstavnik Rusije u UN Petar Iličev kritikovao je danas u Savetu bezbednosti UN rad Haškog tribunala navodeći da je on primer dvostrukih standarda.\nOn je na sednici Saveta bezbednosti UN, na kojoj je razmatran poslednji izveštaj Međunarodnog krivičnog truibunala za bivšu Jugoslaviju, rekao da Tribunal nije ispunio svoju ulogu u ostvarenju neselektivne pravde.\n"Tribunal je bio antisrpski u interpretaciji događaja, ne samo da nije ispunio osnovne principe nepristrasnosti, već ni izgradnje poverenja na Balkanu", rekao je on.\nOsvrnuo se i na suđenje Ramušu Haradinaju, koje je nazvao skandaloznim, navodeći da su prvi put u istoriji međunarodne pravde svedoci bili izloženi ucenjivanju i zastrašivanju, a poverenje je potkopano nekažnjivošću za zločine na Kosovu.\n"MKSJ je konstantno zatvarao oči pred nelegalnošću NATO bombardovanja kao rezultat čega je pogibija mnogih civila. Niko nije odgovarao za to varvarstvo", rekao je on.\nPredstavnik Rusije naveo je i da će Tribunal ući u istoriju kao sud gde je Vojislav Šešelj proveo 11 godina bez presude, kao i zbog nepružanja adekvatne medicinske nege pritvorenih.\nOn se osvrnuo i na samoubistvo Slobodana Praljka koje, kako je rekao, postavlja pitanje bezbednosti u Tribunalu.\nPrema njegovim rečima, nekim postupcima Tribunala diskreditovana je prava ideja međunarodne pravde, a povećano je i međusobno nepoverenje ljudi u bivšoj Jugoslaviji.\n"Kao rezultat toga, nade da će se ponovo uspostaviti mir kroz pravdu su značajno podrivene. Sumnjamo da će Savet bezbednosti UN biti u stanju da ponovi eksperiment osnivanja ovakvog tribunala u budućnosti", zaključio je predstavnik Rusije.\nTagovi: rusija, ujedinjene nacije, haški tribunal,\nHoror u Njujorku: Napad nožem, izbodene tri bebe i dvoje odraslih\nBrazil: Policija uhapsila navodnog finansijera terorizma


Protest podrške Pravda za Davida sutra u Novom Sadu | Autonomija\nPoziv je osvanuo na društvenim mrežama, a građanima se poručuje da dođu u što većem broju kako bi "pokazali pravo lice ovog grada"\nPoziv je osvanuo na društvenim mrežama, a u tekstu poziva navodi se da građani Novog Sada sutra dođu u što većem broju kako bi „pokazali pravo lice ovog grada“.\n„Građani Novog Sada su uz Davidove roditelje i ostatak Republike Srpske koja se bori za pravdu“, piše u pozivu.\nPodseća se da je David Dragičević ubijen 18. marta 2018. godine, te da od tada traju svakodnevni protesti u Banja Luci, a da su 25. decembra uhapšeni njegovi roditelji dok su mirono protestovali.\n„Tom prilikom je policija tukla žene, decu, i sve okupljenje građane na Davidovom trgu“, dodaje se u pozivu.\nU Novom Sadu su osvanuli i grafiti podrške pokretu „Pravda za Davida“ u Kampusu Univerziteta, na kojima piše „Republika Srpska stidi se Dodika, Novi Sad poručuje pravda za Davida“.


Đilas: Ostajemo pri odluci da bojkotujemo izbore - Politički.rs\nĐilas je istakao da je svestan da odluka o bojkotu “nije laka ni fenomenalna”, ali je uveren da će ona omogućiti da u nekoj bližoj budućnosti doće do promena u Srbiji, i da na pravim izborima dođe do mirne promene vlasti.\nKomentarišući odluku Pokreta slobodnih građana da izađe na izbore, a i medijske navode da su još neke opozicione stranke spremne da promene odluku o bojkotu, Đilas je rekao da bi zbog utiska prema Evropi bilo bolje da je opozicija ostala jedinstvena, prenosi N1.\n“Dobili smo izjavu nekih ljudi iz Evropskog parlamenta da nema uslova za brze izbore. Mislim da je to (izlazak na izbore) loše, ne mislim da će bilo šta promeniti sedi li 80, 50 ili 20 opozicionih poslanika u parlamentu”, kazao je Đilas.\nDodao je i da su opozicioni političar, kao i ostali građani, 50 dana bili zatvoreni u “životu koji nije život”, da su u euforiji i strahu, te da u takvim uslovima nije trebalo menjati odluke.\n“Da je ovo pristojna zemlja, predsednik bi rekao; ‘hajde da sednemo, da razgovaramo, da pomerimo izbore bar za jesen’, ali ne, ja vidim jutros poruke iz tabloida da će kineske vakcine u junu da dođu od Si Đinpinga da nas spasu. Ko će da prima kinesku vakcinu koja nije proverena!? Opet je ludnica kao na početku da nam korona ne može ništa”, ocenio je predsednik SSP.\nBOJKOT IZBORADRAGAN ĐILASIZBORISSP\nPoslednji put ažurirano 09/05/2020\nVučić čestitao zvaničnicima EU Dan Evrope


Vesti online / Vesti / Svet / Medvedev odlučio: Lavrov i Šojgu ostaju, Rogozin smenjen\nMedvedev odlučio: Lavrov i Šojgu ostaju, Rogozin smenjen\nRuski premijer Dmitrij Medvedev predstavio je ruskom predsedniku Vladimiru Putinu kandidate za ministarska mesta, a prema tom predlogu ministri spoljnih poslova i odbrane ostaće Sergej Lavrov i Sergej Šojgu.\nSastanak predsednika i premijera: Vladimir Putin i Dmitrij Medvedev\nIstovremeno, on je predložio da na mestima ministara energetike, ekonomije i sporta ostanu Aleksandar Novak, Maksim Oreškin i Pavel Kolobkov, prenosi Tass.\n* Putinov zadatak za Medvedeva: Nove runde "majskih ukaza"\nAleksandar Konovalov je ponovo predložen za ministra pravde.\nMedvedev je predložio i da novi ministar za razvoj dalekog istoka bude Aleksander Kozlov, aktuelni guverner provincije Amur.\nSvoje predloge Medvedev je predstavio danas ruskom predsedniku Vladimiru Putinu.\nPetak 18.05.2018. 21:13\nEto ode naš čova Rogozin.Sigurno im u ovoj situaciji treba čovek kome je vojska zanimanje tj.stručnost.


ОТВОРЕНА КОНФЕРЕНЦИЈА „SEE ENERGY – Connect & Supply III“\nHomeEkologijaOTVORENA KONFERENCIJA „SEE ENERGY – Connect & Supply III“\nOTVORENA KONFERENCIJA „SEE ENERGY – Connect & Supply III“\n06/10/2021Redakcija BALKAN TVEkologija, Vesti, za slajder0\nTreća po redu međunarodna investiciona konferencija „SEE ENERGY – Connect & Supply III“ u organizaciji Nacionalne Asocijacije za biomasu – „SERBIO“ i GIZ DKTI otvorena je u hotelu „Šeraton“ i trajaće dva dana. Konferencija za cilj ima upoznavanje sa aktuelnim poslovnim i zakonskim okruženjem, kao i umrežavanje domaćih i međunarodnih kompanija uključenih u sektor obnovljivih izvora energije. Tema ovogodišnjeg stručnog događaja je „Proizvodnja zelene energije u cilju zaštite životne sredine i održiva upotreba agro i drvne biomase“.\n– Odavno smo prepoznali važnost energetskog sektora, a među najvećim poduhvatima na tom polju je i projekat Kreativnog centra, u okviru kojeg se na jednom objektu gradi solarna elektrana od 25 kilovata. Takođe, ŠOSO “Milan Petrović“ dobila je zeleni krov, zeleni zid i solarne panele, a na nekoliko škola i vrtića su zamenjeni fasada, krovovi i stolarija. Aktivno radimo na očuvanju energetske efikasnosti Grada kroz ulaganja u izgradnju i adaptaciju javne rasvete. Grad nastoji da bude “Zeleni grad“, kupili smo 130 autobusa na CNG, i tako zamenili 70 posto voznog parka JGSP, a sada sa EBRD kupujemo prvih deset električnih autobusa – rekao je Zdravko Jelušić.\nMinistarstvo odbrane: Letačka obuka sa helidroma “Banjički vis”\nTakmičenje u kuvanju gulaša „Kraljevski kotlić“ u Topoli


Kosovska vlada večeras usvojila dodatne anti–kovid mere – prva o ulasku stranaca | Radio Kosovska Mitrovica\nKosovska vlada večeras usvojila dodatne anti–kovid mere – prva o ulasku stranaca\n1. November, 2020 19:45 |\nPredstavnici kosovske vlade održali su danas onlajn sastanak na kojem su odobrene nove mere kako bi se sprečilo širenje koronavirusa, piše Gazeta Ekspres.\nKako je saopšteno iz Vlade, primena anti-kovid mera počeće u ponedeljak.\nU cilju sprečavanja širenja koronavirusa doneto je 30 novih mera, a prva na toj listi je da „svi strani državljani koji ulaze na Kosovo, a koji dolaze iz visoko rizičnih zemalja prema službenoj listi ECDC, moraju da dokažu putem RT-PCR testa u Sarsu COV-2 da su sa negativnim rezultatom na kovid -19, zasnovan na principu reciprociteta, uz sledeće izuzetke:\n1.1 Prilikom ulaska preko međunarodnog aerodroma „Adem Jašari“ ne treba imati sertifikat za negativni RT-PCR test, uzimajući u obzir da će strani državljani prolaziti samo kroz teritoriju Kosova, i pod uslovom da na ulazu potpišu izjava da će u roku od 3 sata napustiti teritoriju Kosova;\n1.2 Tokom ulaska na kopnene granične tačke, za izlazak kroz vazdušne tačke, sa Međunarodnog aerodroma „Adem Jašari“ i kopnenih tačaka, nije potrebna potvrda na negativni RT-PCR test, strani državljani su dužni da predoče avionsku kartu i potpišu deklaraciju da će u roku od 3 sata napustiti teritoriju Kosova;\n1.3 Profesionalni prevoznici (vozači) ne moraju imati sertifikat za negativni PCR test, pod uslovom da se poštuje protokol za međunarodni transport;\n1.4 Za organizovani prevoz autobusom ili redovnom međunarodnom tranzitnom linijom nije potreban negativni RT-PCR test, pod uslovom da je potpisana deklaracija da će napustiti teritoriju Kosova u roku od 5 sati;\n1.5 Strani državljani koji imaju dozvolu za privremeni ili stalni boravak na Kosovu, po ulasku moraju da podnesu potvrdu za negativni RT-PCR test, sačinjenu najkasnije 72 sata pre ulaska na Kosovo;\n1.5.1 U slučaju nepredstavljanja negativnih test dokaza, strani državljani su obavezni da se samoizoliraju sedam dana;\n1.6 Stranim diplomatama akreditovanim na Kosovu, kao i članovima njihovih porodica, nije potreban sertifikat za negativni RT-PCR test;\n1.7 Strani državljani kojima je zakazano lečenje u zdravstvenim ustanovama na Kosovu, mogu ući ako podnesu potvrdu za negativni TR-PCR test, napravljen najkasnije 72 sata pre ulaska na Kosovo, i potvrdu na određeni rok izdala bolnica;\n1.8 Vlasnici ličnih dokumenata izdatih na Kosovu, ali sa adresom prebivališta u drugoj državi po ulasku na Kosovo, moraju da podnesu potvrdu za negativni RT-PCR test, sačinjenu najkasnije 72 sata pre ulaska na Kosovo.\nKako se navodi iz kosovske vlade, odluke donete na ovoj sednici će se ponovo razmatrati u roku od dve nedelje, u zavisnosti od epidemiološke situacije, i važiće do donošenja druge odluke.\nTakođe, prethodna vladina odluka doneta 25. septembra ove godine se ukida.\nDanašnjom odlukom na elektronskoj sednici, kosovska vlada je iznova izdala nalog javnim institucijama dase pridržavaju Priručnik za zaštitu od širenja covid -19 i najavila oštrije kontrole pridržavanja mera. Uz to, ove institucije su u obavezi da obezbede građanima na ulazu dezinfekciona sredstva i maske, dok svuda mora biti istaknuto da je ulaz bez maske zabranjen.\nOpštine se pozivaju da reaktiviraju lokalne krizne štabove na kojima je i obaveza da prate oporavak zaraženih i redovno izveštavaju centralne institucije.\nPotvrđeno je i ranije pisanje medija o ograničavanju radnog vremena za tržne centre, restorane i kafiće u periodu od 21:00 do 05:00 iz čega je, međutim, izuzeta usluga dostave, odnosno pripreme narudžbina za poneti.\nKao i ranije, ugostiteljski objekti su pored ovog ograničenja radnog vremena, u obavezi da obezbede distancu od 2 mesta između stolova, obezbede dezinfekciona sredstva na svim stolovima.\nMerenje temperature je obavezno za sve prilikom ulaska u javne i privatne objekte, odlučila je još kosovska vlada.\nKosovska vlada je, uprkos apelima hotelijera, večeras zabranila i sva javna okupljanja više od 5 osoba na javnim trgovima, u parkovima i drugim javnim mestima. To u praksi podrazumeva i seminare, radionice, venčanja i porodične zabave, kao i bilo koji drugi oblik organizacije koji podrazumeva okupljanje ljudi.\nZatvaraju se stočne i auto pijace na čitavom Kosovu, a klanje životinja biće dozvoljeno samo u ovlašćenim klanicama.\nDozvoljene verske i kulturne ceremonije i aktivnosti, ali pod određenim uslovima\nZabrana javnog okupljanja, međutim, ima i set izuzetaka.\nVerske ceremonije i aktivnostima u verskim objektima i van njih su dozvoljene u skladu sa Priručnikom za zaštitu od širenja COVID -19, ali je merenje temperature obavezno za sve pri ulasku u objekat.\nIsto tako, dozvoljene su kulturne aktivnosti institucija, pozorišta, biblioteka, filharmonije, galerija, ansambala, baleta, bioskopa, omladinskih centara, muzeja, kulturnih centara, ali samo uz korišćenje 30% kapaciteta. Ovaj prag odnosi se na sve aktivnosti, uključujući i vežbe, a obavezno je i merenje temperature prilikom ulaska u objekat.\nDozvoljene su i sportske aktivnosti, kako treninzi, tako i takmičenja u zatvorenom i na otvorenom. U zatvorenom prostoru na treningu može učestvovati do 20 ljudi, a na takmičenju do 50. Organizatori se međutim moraju pridržavati lokalnih i međunarodnih sportskih protokola i uputstava i Priručnika za zaštitu od širenja COVID-a -19. Merenje temperature je obavezno tokom ulaza u zatvorene sportske objekte kao i sportske objekte na otvorenom.\nFitnes i zatvoreni bazeni dozvoljeni su za individualne rekreativne aktivnosti ali do maksimalne iskorišćenosti kapaciteta do 40% i uz pridržavanje mera iz Priručnika za zaštitu od širenja COVID -19. Merenje temperature je obavezno za sve prilikom ulaska u ove objekte.\nSva vozila javnog prevoza , autobusi, kombiji, taksiji mogu koristiti samo pola svojih kapaciteta kako bi putnicima obezbedili distancu.\nVrtićima je dozvoljen rad, ali su oni podložni proceni i nadzoru od strane opštinskih vlasti posebno kada je pridržavanje mera Priručniku za zaštitu od širenja covid -19 u pitanju. Merenje temperature je obavezno i prilikom ulaska u ove objekte.\nStudentski domovi i menze ostaju otvoreni i rade poštujući preporuke Nacionalnog instituta za javno zdravlje.\nKosovska vlada iznova je odlučila i da uvede meru ograničenja kretanja. Ovoga puta ona se odnosi samo na starije od 65 godina kojima će ovom odlukom kretanje biti dozvoljeno u intervalima od sati 6:00-10: 00 i 16: 00-19: 00, osim ako ne moraju dom da napuste iz zdravstvenih razloga.\nSvi koji krše mere uključujući rukovodstvo javnih i privatnih institucija biće kažnjeni u skladu sa Zakonom br. 07 / l-006 o sprečavanju i borbi protiv pandemije covid-19.


10 najboljih hotela za porodice u Sankt Moricu - TripAdvisor\nNajbolji hoteli za porodice - Sankt Moric, Švajcarska\nHoteli za porodice - Sankt Moric\n20 od 59 objekata je dostupno i podudara se sa vašim filterima. Obriši sve filtere\nBr. 1 od 20 – objekti sa najboljim odnosom cena/kvalitet – Hoteli za porodice - Sankt Moric\nCena koju ste pronašli je za 16% niža od prosečne cene ovog hotela od 188 US$ za noćenje.\nBr. 2 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 3 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 4 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 5 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 6 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 7 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 8 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 9 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 10 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 11 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 12 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 13 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 14 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 15 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 16 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 17 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 18 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 19 od 20 – objekti sa najboljim odnosom cena/kvalitet – Hoteli za porodice - Sankt Moric\nBr. 20 od 20 – objekti sa najboljim odnosom cena/kvalitet – Hoteli za porodice - Sankt Moric\nDrugi smeštajni objekti u blizini – Sankt Moric (4)\n2,0 km od: Sankt Moric\n2,2 km od: Sankt Moric\n2,5 km od: Sankt Moric\nBr. 5 od 8 hotela u Celerina


Saradnja Politehničke i Građevinske škole „Vedreš Ištvan” iz Segedina\nU okviru IPA programa prekogranične saradnje Mađarska-Srbija odobren je projekat Politehničke škole „Negovanje zajedničkog kulturnog nasleđa kroz edukaciju sa ciljem stvaranja jedinstvene regije - kao preduslov održivog razvoja“. Partner na projektu je segedinska Građevinska škola „Vedreš Ištvan“ koja je pod ingerencijom Centra stručnih škola iz Segedina. Danas su, u Medija-centru Gradske kuće, direktor Politehničke škole Iso Planić i direktor Centra stručnih škola iz Segedina Atila Deak potpisali ugovor o partnerstvu. Potpisivanju ugovora prisustvovali su zamenik pokrajinskog sekretara za obrazovanje, upravu i nacionalne zajednice Gordana Pušić, direktor Građevinske škole „Vedreš Ištvan“ Laslo Dobo i Marta Dobo, član Gradskog veća zadužena za međunarodnu i regionalnu saradnju.\nMarta Dobo je kazala da je cilj projekta promovisanje zajedničkog kulturnog nasleđa uz oslanjanje na intenzivnu kulturnu i obrazovanu saradnju nastavnika i učenika segedinske i subotičke škole.\n- Promovisanje zajedničkog kulturnog nasleđa odvijaće se kroz osnaživanje pograničnog partnerstva i negovanja međuljudskih odnosa na nivou škola i šire, uključujući, primera radi, i stručnu javnost, zatim izradu zajedničkog obrazovnog programa u oblasti istorije arhitekture sa fokusom na zajedničkom regionalnom kulturnom nasleđu i multimedijsku obradu, vizualizaciju i prezentaciju kulturnog nasleđa. Ukupan budžet projekta je oko 130.000 evra. Realizacija projekta će trajati od 1. februara 2013. do 31. avgusta 2014. godine, rekla je Marta Dobo.\nGordana Pušić je izrazila zadovoljstvo što su Politehnička i Građevinska škola „Vedreš Ištvan“ uspele da, kako je rekla, odrade jedan mukotrpan posao, i da taj svoj rad, trud i zalaganje krunišu potpisivanjem ugovora o partnerstvu na zajedničkom projektu u okviru IPA programa prekogranične saradnje Mađarska-Srbija.\nPolitehnička škola i Građevinska škola „Vedreš Ištvan” sarađuju dugi niz godina tokom kojih je realizovan veći broj manjih, ali ne i manje važnih projekata, kazao je Iso Planić.\n- Ovaj projekat je po značaju i obimu znatno nadmašio sve do sada realizovane projekte između naših dveju bratskih škola. Nadam se da će ovaj projekat unaprediti tu saradnju i da će biti od koristi za vaspitno-obrazovni proces u obe ove ustanove, rekao je Planić.\nAtila Deak je kazao da Centar stručnih škola u Segedinu čine četiri stručne škole i da mu veliko zadovoljstvo pričinjava to što može da bude na čelu jednog ovakvog programa međuregionalne saradnje.\n- Pored stručne saradnje neophodne tokom ovog projekta, trebalo bi naglasiti i važnost uspostavljanja prijateljskih i kolegijalnih odnosa između kolektiva dveju škola i učenika ovih institucija, naglasio je Deak.\nLaslo Dobo je istakao da je ponosan na dugogodišnju saradnju sa Politehničkom školom iz Subotice.\n- Kruna naše dugogodišnje saradnje je ovaj IPA projekat koji će tokom naredne dve godine učvrstiti našu saradnju, rekao je, između ostalog, Laslo Dobo.


Rekonstrukcija jedino sigurno rešenje - Užicka Republika Press\nLjudski faktor nije uzrok pucanja cevi zbog čega su meštani visokih gradskih zona u Užicu više od pola meseca tokom ove godine bili bez vode, tvrdi gradonačelnik Užica, Tihomir Petković. Odgovornost ne osećaju ni sadašnji direktor Duško Ljujić, kao ni Dragoljub Kostić, trenutno član Gradskog veća za javna preduzeća, a nekada tehnički i generalni direktor JKP „Vodovod“ iz Užica.\nSvi su saglasni da je cevovodu postavljenom pre 38 godina istekao rok, ali i svesni da se do sada ništa nije preduzelo da se spreče česta pucanja azbestnih cevi na cevovodu od Cerovića brda do Kapetanovine.\nKostić je kao ključni problem istakao manjak kvalifikovanih vodoinstalatera u JKP „Vodovod“ tvrdeći da ih u Užicu ima duplo manje nego u Čačku, Kraljevu i Kruševcu. Kaže da će uz dobre argumente od nadležnih republičkih institucija zatražti prijem majstora, kako bi se postojeće dve ekipe rasteretile. Dodaje da će „Vodovod“ pojačati nabavku materijala, kako bi se u nekim narednim situacijama brže reagovalo.\nPrelazno rešenje odnosno prepumpavanje vode iz niskih u visoku zonu grada kao moguću opciju za urednije snabdevanje vodom domaćinstava u visokoj gradskoj zoni i u bolnici, predložio je Milan Nikolić, tehnički direktor JKP „Vodovod“. Kaže da je za to potrebno očistiti, dezinfikovati i pumpama opremiti rezervoare na nekoliko lokacija koji su trenutno zapušteni.\nRekonstrukcija postojećom trasom, postavljanje novog cevovoda novom i tehnološki napredno rešenje provlačenjem novog kroz postojeći cevovod, dugoročni su predlozi o kojima razmišlja Duško Ljujić, direktor „Vodovoda“. Idejno rešenje koje se mora pod hitno raditi pokazaće koja metoda je najbrža, najbolja i najisplativija, dodao je Ljujić ističući da se novac za to mora obezbediti od države i kroz donacije. Ljujić je istakao da je tokom ove godine zamenenjeno oko dva i po kilometra azbestnih cevi. U samo dve ulice u gradu azbestne cevi su kompletno zamenjene to su ulice Svetozara Markovića i Želje Đurića, rekao je on.\nIskustvo velikih svetskih gradova je rešavanje problema novim sistemima takozvanih rukavica, odnosno uvlačenje kroz postojeći cevovod, objasnio je gradonačelnik, Tihomir Petković. On dodaje da je kod nas sporna konfiguracija terena, ali da problem moramo rešavati bez upiranja prstom na bilo koga pojedinačno da je kriv za trenutnu situaciju.\nGrađanima koji su tokom ove godine zbog pucanja cevi oko pola meseca bili bez vode novembarski računi za vodu biće umanjeni 40 odsto, obećao je gradonačelnik.\nNa pitanje zašto dežurni telefon JKP “Vodovod” koji stoji na internet stranici ovog preduzeća mogu da pozovu samo pretplatnici Telekom-ove fiksne telefonije, direktor Duško Ljujić kaže da je ova usluga do skoro bila omogućena i korisnicima mobilnih operatera ali da je to bio veliki trošak za “Vodovod”. U narednom periodu gledaćemo da opredelimo sredstva i vratimo tu uslugu za korisnike svih mreža, jer je taj broj za građane besplatan. Razmišljamo i da uvedemo još jednu telefonsku liniju fiksne telefonije, jer u pojedinim slučajevima zbog zauzeća građani dugo ne mogu da nas dobiju, kako bi se informisali o stvarnom stanju.


Radio BN | Telefoni: Apple istražuje, a njihov model iPhone 8 puca po šavovima!\nTelefoni: Apple istražuje, a njihov model iPhone 8 puca po šavovima!\nObjavljeno: 2017-10-01 18:37:00\nApple istražuje slučaj iPhone 8 telefona, koji se, navodno, otvorio na spojevima metala i stakla sam od sebe… Britanski The Independent navod da Apple kompanija ozbiljno istražuje slučaj otvaranja iPhone 8 modela, koji je nedavno prijavljen. Navodno, Apple je primio nekolicinu reklamacija u vezi sa otvaranjem telefona samog od sebe, tokom punjenja. Jedan slučaj zabeležen je na Tajvanu, što su dokumentovali lokalni mediji i iPhone 8 bio je u trenutku otvaranja na punjenju.\nTaj model u upotrebi je tek pet dana i za punjenje je korišćena sertifikovana oprema. iPhone 8 ima problem s pozivima, potvrđeno Drugi slučaj je zabeležen u Japanu. Korisnik koji je prijavio kvar kaže da je iPhone 8 Plus telefon isporučen već sa odvojenim ekranom od kućišta. Sve u vezi sa tim slučajem korisnik je objavio na Twitter mreži. Za sada kompanija Apple odbija da komentariše ove slučajeve, ali je potvrdila britanskom listu da ispituje oba slučaja.


Regionalni aerodrom do 2020. godine u Novom Sadu? | Luftika\nRegionalni aerodrom do 2020. godine u Novom Sadu?\nNovi Sad bi do 2020. godine trebao da dobije regionalni aerodrom. Izrada plana za aerodrom u Novom Sadu i detaljnu regulaciju i rani javni uvid u plansku dokumentaciju trebalo bi da otpočnu nakon što Skupština grada na sednici zakazanoj za petak usvoji odluku o izradi tog dokumenta.\nPo Predlogu odluke o izradi PDR-a, plan, koji bi trebalo da u roku od četiri meseca i izradi Zavod za urbanizam, odnosi se na 148 hektara sportsko-poljoprivrednog aerodroma, koji bi trebalo da preraste u regionalnu vazdušnu luku.\nKonceptualni okvir projektantima je dat kroz Plan generalne regulacije Čeneja i prostorne planove države i Novog Sada, kojima se do 2020. godine predviđa mogućnost da Novi Sad dobije regionalni aerodrom. S obzirom na to da se s travnatom pistom teško može ući u posao avio-prevoza putnika, plan predviđa „izgradnju saveremenog aerodroma koji će ispunjavati sve uslove za odvijanje putničkog saobraćaja“.\nUskoro razgledanje Novog Sada iz dabl-dekera\nDalje je precizirano da bi aerodrom trebalo da omogući odvijanje redovnog linijskog saobraćaja, jeftinog avio-saobraćaja (lou-kost), turističke i radničke čarter-letove, te avio-taksi usluge, dok će zadržati i sadašnju, sportsko-poljoprivrednu namenu. Regionalni saobraćaj pak „planiran je da obezbedi povezivanje AP Vojvodine s poslovnim centrima bivših jugoslovenskih republika i drugim okolnim zemaljama“, prenosi Dnevnik.\nNovi plan, kako se navodi u predlogu odluke o njegovoj izradi, moraće da predvidi i proširenje državnog puta Novi Sad – Srbobran, te izgradnju biciklističkih staza i trotoara da bi se omogućio komforniji i bezbedniji pristup Aerodromu „Novi Sad – Čenej“.\noznakeaerodrom cenej čenej novi sad novi sad aerodrom novi sad dobija aerodrom\nHvala svim šu*cima koji misle da je u redu maltretirati radnice u prodavnicama


Grad i vetar presudili nekim voćnim vrstama - AgroSmart\nGrad i vetar presudili nekim voćnim vrstama\nU PKS navode da je zbog velike količine padavina, ovogodišnji rod jagoda i trešnji manji za 30 odsto u odnosu na 2015, dok je rod malina naročito u Zlatiborskom okrugu, gde su grad i jak vetar polomili rodne grane manji 40 odsto, a i kvalitet ploda te voćne vrste je lošiji nego prethodne godine.\nDodaju i da je berba kupine u toku, i da je njen rod zadovoljavajući, ali naglašavaju da je otkupna cena tog voća jako niska, između 30-40 dinara za kilogram i da je ona u izvesnoj meri posledica zaliha kupine u hladnjačama iz prethodne godine. U PKS-u navode i da je velika količina vlage napravila idealne uslove za razvoj biljnih bolesti što je imalo za posledicu i znatno veći broj prskanja i zaštite od uobičajenog, a to je i poskupelo proizvodnju voća.\nU Srbiji je pod voćem približno 200.000 hektara i zadnjih godina se intenzivno povećavaju površine pod jabukom.\nPrepreka još većem izvozu, kako su objasnili u PKS-u, je usitnjena proizvodnja voća, nedovoljno udruživanje proizvođača kako bi se održao kontinuitet i kvalitet izvoza i problemi sa nesertifikovanim sadnim materijalom koji u sve većoj meri ugrožava voćarsku proizvodnju u Srbiji.\ngrad rod vetar


Proboj: suprotstavite se autoritetu iluzije - Adrian Predrag Kezele: knjiga | KorisnaKnjiga.com\nDelo objašnjava čitaocima neobičnu sposobnost ljudskog uma da stvara privide i da ograničava sebe unutar željene ili neželjene stvarnosti.\nLjudski život se sastoji od velikog broja malih iluzija koje na prvi pogled mogu da izgledaju bezopasno (na primer dodavanja značenja i stvaranja pogrešnih zaključaka), međutim, te male iluzije se vremenom preobražavaju u dramu, nerazumevanje, sukobe i patnju.\nTaj proces stvaranja privida nam je tako blizak da mi uopšte ne primećujemo raskorake sa stvarnošću koji na taj način nastaju.\nMeđutim, ljudski um je sposoban i da uoči mesto s kog se stvara taj privid, a na kraju i da zapaža stvarnost takvu kakva jeste. Tada nestaju sve kočnice, obrasci i ograničenja i čovek može slobodno da živi.\nOva knjiga predstavlja čitaocima revolucionarnu NLF metodu (nekonceptualne lingvističke forme) koja omogućava trenutno iskustvo neuslovnosti i decentralizacije.


Savez slepih Srbije završna svečanost povodom kraja poslovne godine – Savez slepih Srbije\nPublished by Vladimir Nikolic at December 24, 2021\nU četvrtak, 23. Decembra, Savez slepih Srbije je organizovao završnu svečanost povodom kraja poslovne godine, na kojoj je dodeljeno najviše priznanje saveza- nagrada „Filip Višnjić“, proglašeni su pobednici 41 književnog konkursa, koji je realizovan uz podršku ministarstva kulture i informisanja, i nagrađeni najbolji slepi učenik i student.\nNajviše priznanje Saveza slepih Srbije nagrada „Filip Višnjić“, ove godine pripala je Udruženju slepih Sombor, a od fizičkih lica, ovo priznanje dobio je Radomir Jorgić iz Gračanice.\nPrema odluci stručnog žirija, prvu nagradu na 41. Književnom konkursu dobila je za svoje četiri pesme Jagoda Nakrajkućin iz Kikinde, druga nagrada za priču „Neka druga svetlost“, pripala je Nataliji Mijić iz Beograda, a treću nagradu za pesmu „Brodolomnik“ dobila je Simonida Banjeglav iz Beograda.\nZa najboljeg slepog učenika u školskoj 2020.-2021. Godini proglašeni su: Stefan Miladinović iz Blaca, Ognjen Novković iz Pančeva, a najbolji slepi student u prošloj školskoj godini je Nemanja Crnatović iz Beograda.\nOvo je bila i prilika da se savez na skroman način zahvali institucijama i pojedincima koji su u ovoj godini pružali podršku u radu.\nSve nagrade, priznanja kao i zahvalnice, uz prigodno obraćanje na skupu, uručio je Milan Stošić, predsednik Saveza slepih Srbije.


STANKOVIĆ DOBIO VELIKO POJAČANJE, ali neće igrati protiv Hofenhajma! - Informer\nZa meč protiv Hofenhajma (četvrtak, 18.55) Dejan Stanković može da računa na Marka Gobeljića i Gelora Kangu, suspenziju je odradio i Seku Sanogo, a stigle su i nove lepe vesti\nPosle dva pozitivna konačno je negativan PCR test dobio prvi levi bek tima Milan Rodić. On je van tima od 19. novembra, zbog koronavirusa propustio dvomeč protiv Genta, nije ga bilo ni u prvenstvenim okršajima sa Vojvodinom i Radom.\nIkao je dobio negativan test, Rodić neće biti u konkurenciji za duel sa Nemcima, jer je test dobio kasno. Ali Dejan Stanković će moći da računa na usluge potencijalong reprezentativca za gostovanje u Češkoj. Nadaju se u Ljutice Bogdana da taj duel neće imati takmičarski značaj, odnosno da će Crvena zvezda i zvanično biti učesnik eliminacione faze Liga Evrope...\nAli, nije malo 570.000 evra bonusa UEFA, a crveno-beli žele i da poprave klupski koeficijent pa je svaki bod važan.Imaju šansu da kontinuitetom dobrih rezultata i uz malu pomoć sreće dođu do statusa potencijalnog nosioca u kvalifikacijama za Ligu šampiona naredne sezone.\nFudbal sport FK Crvena zvezda Liga Evrope Dejan Stanković Milan Rodić koronavirus\nKONTROLIŠEMO IGRAČE DO SITNIH DETALJA! Stanković otkrio šta fudbaleri rade u karantinu!


Dodik i Bogdanić sa menadžmentom o izgradnji nove bolnice | Palelive.com\nPočetna Regija Istočno Sarajevo Dodik i Bogdanić sa menadžmentom o izgradnji nove bolnice\nDodik i Bogdanić sa menadžmentom o izgradnji nove bolnice\nISTOČNO SARAJEVO – Predsjednik Republike Srpske Milorad Dodik i ministar zdravlja Srpske Dragan Bogdanić danas su u Istočnom Sarajevu razgovarali sa direktorom Bolnice Istočno Sarajevo Goranom Todorovićem i njegovim saradnicima o izgradnji novog bolničkog objekta, za šta je raspisan međunarodni tender.\nPredsjednik Srpske rekao je novinarima nakon sastanka da je u posjetu Bolnici Istočno Sarajevo došao kako bi podržao ovu ustanovu koja ima značajnu javnu funkciju.\n„Svih prethodnih godina osjećala se potreba za intervencijom. Pokušalo se sa nekim adaptacijama i konačno je odlučeno da izgradimo novi bolnički objekat koji će biti centralni na ovom prostoru“, rekao je Dodik, koji je juče prvi saopštio vijest da je raspisan tender za izgradnju nove bolnice.\n„U toku je rekonstrukcija i izgradnja nekih novih sadržaja Kliničkog centra u Banjaluci, završene su bolnice u Nevesinju i Bijeljini, rekonstruisane i adaptirane bolnice u Gradišci i Zvorniku. Bolnica u Foči je u dobrom stanju i potrebno je tekuće održavanje. Eventulano preostaje rekonstrukcija bolnice u Trebinju, čime bi bio završen jedan kompleks investiranja u kapitalne medicinske objekte bolničkog i kliničkog tipa u Srpskoj“, istakao je Dodik.\n„Želimo ovdje da podstaknemo što je moguće bolje uslove za rad, za stanovnike koji gravitiraju ovom prostoru, da obezbijedimo neophodne funkcije koje bi bolnički centar ovog tipa trebalo da ima“, naglasio je Dodik.\n„Bilo je potrebno da se to adaptira, napravi novi projekat, što je uzelo nekoliko mjeseci“, konstatovao je Dodik.\nNavodeći da je tender za izgradnju bolnice međunarodni i da i preduzeća iz regiona mogu da se prijave, predsjednik Srpske izrazio je nadu da će najveći dio posla obaviti domaća preduzeća.\n„U svakom slučaju, izražavam zadovoljstvo postignutim napretkom koje je novo poslovodstvo učinilo u prethodnom periodu u vezi sa stabilizacijom prilika“, rekao je Dodik.\nOn je konstatovao da bolnica i dalje ostaje opterećena starim dugovanjima, ali da se traže načini da se održi njena likvidnost i osnovna funkcija pružanja zdravstvenih ustanova.\nDodik je podsjetio da su u ranijem periodu bile očekivane određene donacije za bolnicu u Istočnom Sarajevu, ali da one nisu stigle.\nPredsjednik Srpske negirao je spekulacije da su donacije za Bolnicu Istočno Sarajevo preusmjerene za gradnju nekih objekata u Aleksandrovcu.\n„Prema idejnom projektu, finansiranje će ići prema modelu da izvođač finansira gradnju, a da Vlada Republike Srpske, odnosno Ministarstvo zdravlja plati na rate u narednih sedam godina, počevši od 1. januara 2017. godine. Orijentaciona cijena je 50 miliona KM sa uračunatim PDV-om i kamatama na uloženi kapital“, precizirao je Bogdanić.\nPrethodni članakKoncert učenika Škole za osnovno muzičko obrazovanje\nNaredni članakDodik poliožio vijenac na Centralni spomenik palim borcima


Savršene kućne kancelarije u gostinjskim sobama - Moj Enterijer – Kupatila, Nameštaj, Kuhinje, Garniture...\nDo sada smo imali priliku da vidimo kućne kancelarije u kombinaciji sa dnevnim sobama i kuhinjama, a danas vam predstavljamo još jednu popularnu kombinaciju, u kojoj gostinjska soba postaje domaćin predivnoj kućnoj kancelariji.\nZa uspostavljanje ovakvog dizajna, postoje dva načina – smislena tranzicija bez prostornih pregrada ili vizuelno razdvajanje funkcionalnosti putem nameštaja i dizajna. Takođe, možete se opredeliti za spavaći segment i komforan krevet ili u slučaju ekstremnog nedostatka kvadrature, izaberite sofu na rasklapanje, koja može postati krevet kada je to potrebno.\nRešenja sa krevetima\nUkoliko posedujete dovoljno prostora u gostinjskoj sobi, razmazite svoje goste sa pravim krevetom i vizuelno razdvojenim radnim i spavaćim površinama. Izaberite sto u različitim nijansama, postavite ih pokraj prozora ili odmah do zida, na što većoj udaljenosti od kreveta. Još jednu lepu ideju za razdvajanje ovih površina čini stvaranje gornjeg nivoa za krevet i postavljanje radnog stola ispod njega. Ukoliko ne možete da potrošite previše prostora na radnu zonu, opredelite se za njeno kreiranje na prozorskom oknu, što nikako nije manje funkcionalna solucija od običnog stola.\nUkoliko je vaša spavaća soba veoma mala, potrebna vam je održiva solucija, nalik kauču na rasklapanje, koji ne zauzima previše prostora, ali i dalje pruža dovoljno mesta za spavanje istovremeno. Što se tiče stola, on može i u ovom slučaju biti napravljen od prozorskog okna ili čak, ugrađen u sistem polica. Kada je gostinjska soba veoma mala, ne postoji potreba za razdvajanjem ovih funkcionalnih površina na bilo koji način, a ujedno, postoji obilje kombinacija koje omogućuju postavljenje kreveta i stola u bliskoj formaciji, dok radna površina može biti korišćena kao noćna komoda, takođe.\nPROČITAJTE SLEDEĆI TEKST: Talasaste forme enterijera šangajske kancelarije


četnici Archives - Page 2 of 59 - Glas Naroda BiH\nSrpski borci i sarajevski “antifašista” pod istom zastavom\nDanas se na protestima protiv održavanja mise za Bleiburg mogle vidjeti i zastave Jugoslavije. Ovo je neviđena zloupotreba i uvreda svih Sarajlija i ostalih građana BiH. […]\nDamir Arnaut u Parlamentu BiH: Vas iz SDA ne interesuje zabrana četnika!\nSjednica Predstavničkog doma Parlamentarne skupštine Bosne i Hercegovine donijela je dosta bure nakon što je u dnevni red uvršten Prijedlog rezolucije o poštivanju žrtava ustaškog režima. Zastupnici HDZ-a bili su […]\nTreći rajh je kapitulirao, ustaše i četnici nisu\nSutra će se u Sarajevu održati komemoracija posvećena 75. godišnjici Bleiburga. Ova misa izazvala je brojne reakcije i osude, kako u Bosni i Hercegovini, tako i […]


Ins: Srbiju bih izbacio sa sledećih pet turnira анализ сайта Joomla\nMlada fudbalska reprezentacija Engleske plasirala se na Evropsko prvenstvo koje će se naredne godine održati u Izraelu, ali je revanš baraža u Kruševcu ostao u senci incidenta. Posle meča sa Srbijom i pobede od 1:0 došlo je do opšte tuče na terenu. Englezi su odmah uputili žalbu UEFA, a o incidentu je govorio i bivši reprezentativac Pol Ins. - Da je do mene, Srbija bi bila izbačena sa sledećih pet turnira. Sramota je da se vide ovakve scene. Kada vam je sin (Tom) tamo, to je zabrinjavajuće. Predsednik FIFA Sep Blater i UEFA Mišel Platini moraju da pogledaju ovo. Ovakve stvari ne želimo da vidimo u fudbalu, to nas vraća u mračno doba - istakao je Ins za ESPN, dok je kapiten Engleza rekao da ih je publika na stadionu "Mladost" gađala. - Ono što se dogodilo nije lepo i ne treba da se dešava u fudbalu. Bilo je mnogo rasističkog vređanja sa tribina i mnogo toga se desilo posle utakmice, što je teško za igrače... Na nas je bacano kamenje, metalni novac, stolice... - rekao je Henderson i dodao da nije shvatio zašto je posle utakmice crveni karton dobio Deni Rouz koji je crnac, a za koga je rekao da su ga vređali sa tribina. - Nisam video da je Deni uradio bilo šta loše, a vređali su ga - zaključio je Henderson, a prenela Beta.Izvor:sportal.rs\tDodaj komentar